Ruokavaliokatsaus - Sivu 6 - Potku.net\nViesti Jussi Häkkinen » helmi 24, 2010, 00.19\n"Alkalisoivin" my ass. Kuinka vaikea sana se emäs oikein on?\nSisällöstä irtosi hetkeen parhaat naurut.\nViesti Neonomide » kesä 1, 2010, 19.13\nAnssi Manninen kirjoitti:\ntube kirjoitti: Tutkimustieto Atkinsistä ja muista low carb -dieeteistä sanoo, että laihtuminen / painonhallinta perustuu vähäisempään kalorien saantiin, ei metabolisiin muutoksiin.\nTämä väite ei pidä täysin paikkaansa.\nTätä väitettäsi voisit toki valottaa hieman enemmänkin.\n(Olen itsekin kohtuullisen vähähiilihydraattisella ruokavaliolla painonpudotuksen takia, mutta en edes yritä kuvitella, että idea olisi muualla kuin kalorien vähäisemmässä saannissa).\nEro ei päätä huimaa, mutta voi olla olemassa:\n"we concede that the substitution of one macronutrient for another has been shown in some studies to have a statistically significant effect on the expenditure half of the energy balance equation. This has been observed most often for high-protein diets. Evidence indicates, however, that the difference in energy expenditure is small and can potentially account for less than one-third of the differences in weight loss that have been reported between high-protein or low-carbohydrate diets and high-carbohydrate or low-fat diets. As such, a calorie is a calorie. Further research is needed to identify the mechanisms that result in greater weight loss with one diet than with another."\nhttp://www.ajcn.org/cgi/content/full/79/5/899S" onclick="window.open(this.href);return false;\n"I fear not the man who has practiced 10,000 kicks once, but I fear the man who has practiced one kick 10,000 times.\n" -Bruce Lee\nViesti flammee » kesä 6, 2010, 13.31\nMä törmäsin yhdessä blogissa sellaseen väittämään, että eri maiden ravintoympyrät/pyramidit olisi erilaisia, ja yleensä koostuisivat kyseisten maitten perinteisistä ruokatuotteista.. Vähän niinkuin suomalaiseen ruokaympyrään kuuluu pottu ja maito, mutta jossain muualla näitä ei suositella ollenkaan...\nEn sen tarkemmin ny muista, mietin vaan että mahtaako eri maiden ravintosuosituksissa olla funktionaalisia eroja, eli suosituksia eri ravintoaineiden määrien suhteen..?\nViesti Mika » kesä 6, 2010, 13.43\nViesti Mika » elo 15, 2010, 19.31\nPohjoismaisten asiantuntijoiden ryhmä päivittää ravitsemussuosituksia, jotka lopulta määräävät, miltä suomalaisten ruokaympyrä näyttää. Työryhmän suomalaisjäsen, dosentti Mikael Fogelholm Suomen Akatemiasta sanoo, että suurimmat muutokset koskevat eläinrasvoja ja huonoja hiilihydraatteja, joita on muun muassa valkoisessa viljassa ja sokerissa.\n- Voi olla, että olemme tulkinneet sitä niin, että ollaan tehty eläinrasvasta suomalaisen ruokavalion ainoa paha poika ja oikea tulos onkin se, että ei se nyt niin paha ollutkaan. Sen rinnalla on kuitenkin huonot hiilihydraatit, jotka ovat vähintään yhtä pahoja.\nViesti Matti Pulkkinen » maalis 9, 2011, 21.33\nEnpä tiedä onko tämä nyt niinkään yleiseen ruokavalioon liittyvä asia, mutta en nyt viitsinyt uuttakaan ketjua tätä varten tehdä.\nEli on käynyt niin, että koulun liikuntatunnit ovat samana päivänä kuin treenit. Lajin jouduin eräistä syistä ikäänkuin aloittamaan uudestaan, eli kyse on alkeiskurssista jossa on määrätyt päivät, enkä siksi voi vaihtaa treenipäiviä päiviksi, joina ei ole liikuntatuntia. Alkeiskurssi oikeastaan alkaa vasta ensi maanantaina, ja olen yrittänyt miettiä että miten ratkaisen pulman. Ei viitsisi liikuntatunnilla kuitenkaan löysäillä. Mutta silti saattaa aika nopeasti loppua löpö treeneissä.\nEli kysymyksenä olisi: onko mitään mitä voisin syödä tai juoda vaikkapa muutamaa tuntia ennen treenien alkua, joka auttaisi jaksamaan? Kahvi ei käy, jouduin lopettamaan sen juonnin ainakin tilapäisesti.\nViesti UFCfighter » elo 8, 2011, 12.09\nKyllä varmaan jokainen ajantasalla oleva ihminen tietää että asia numero yksi painonhallinnassa on ruokavalio ja sitä tukee sitten liikunta, lepo ynm.\nViesti Mika » syys 1, 2011, 18.27\nOnhan se tietty vähän näinkin...\nViesti Mika » tammi 26, 2012, 09.13\nPatrik Borg laukoo totuuksia:\nIhmiset olisivat varmaan aika paljon vähemmän tosissaan monissa syömisen asioissa jos tietäisivät miten vähän syömisestä oikeastaan tiedetään. Ei ole kovin montaa juttua syömisessä, joita voidaan isolla todennäköisyydellä pitää terveellisenä.\nViesti flammee » tammi 26, 2012, 17.11\nMiksi niitä kasviksia pitää syödä?\nYleensä ottaen ei vihti, eikä se nyt oikein näy mitenkään. Silloinkin joskus viitsii salaatteja vääntää, niin kyllä se puoli kiloa on aika haastavaa saada päivässä alas, tai siis, vaatii panostusta. Mitään vaikutuksia terveyteen en ole havainnut. En ole vuoteen sairastellut, välillä olen syönyt kasviksia ja välillä en, ja tässä tarkoitetaan kuukausien mittaisia jaksoja, jolloin kasvisten syönti on suhteellisen vähäistä, kun vertaa tuohon ½ kiloa päivässä -ohjeeseen. Entäpä mihin perustuu monipuolisen ruokavalion terveellisyys? Aika paljon on noita tosi terveitä alkuasukasheimoja, jotka syö tosi yksipuolisesti. Tyyliin masait - maitoa ja verta tai eskimot pelkkää kalaa.\nHenkilökohtaisesti olen mutuillut että ruokavaliota korostetaan hieman liikaa, elämäntavat ovat se oleellisempi juttu, kunhan ei ruokavaliossakaan äärimmäisyyksiin mennä.\nViesti Elina » tammi 26, 2012, 18.06\nRuokavalio on osa elämäntapoja...\nMutta joo, tälleen liikunta-alan ihmisenä mäkin kallistun liikkumisen kannalle. Nykyihmisen ongelmista aika moni voitaisiin ehkäistä sopivalla kuormituksella. Moni elämäntapasairauskin kun selkeästi lievittyy liikunnalla. Tosin on tietysti tiloja, joissa ravinnolla on suurempi merkitys, tai joissa liikunta ei poikkeuksellisesti välttämättä olekaan suureksi eduksi, mutta jos meillä on ylipainosta kärsivä niska-hartiavaivainen toimistotyöntekijä, niin resepti terveempään elämään on aika simppeli.\nViesti bodyguard » tammi 26, 2012, 23.32\nNoi on tietysti totta mutta kyllähän ylipaino on aika iso ongelma nykyään ja ei se pelkällä liikunnalla katoa. Jos ihminen syö jotain pikaruokaa lähes päivittäin ja sitte vähä pullaa kahvin kanssa ja sitten vielä muut ruokailut siihen päälle niin saa jo liikkua aika helvatisti että pysyisi energiantarpeessa siinä +/- 0 paikkeilla. Sitten kun sitä ylipainoa alkaa kertymään liikaa niin alkaa liikkuminenkin olemaan vaivalloisempaa ja yksipuolisempaa. Itse näkisin että normitilanteessa sekä ravinto että liikunta olisivat tasapainossa.\nTuosta flammeen viestistä senverran että tuollainen "mä oon välillä ollut syömättä kasviksia ja ollu ihan terveenä"- argumentointi on ihan yhtä tyhjän kanssa. Isoisäni polttaa askin tupakkaa päivässä, on 92- vuotias ja ihan täysin terve (tai, no, siinämäärin kun tuonikäinen voi olla). Voiko tätä käyttää nyt argumenttina kun aletaan miettimään että onko se tupakka nyt sitten oikeasti kovin vaarallista?\nViesti Mjölnir » tammi 27, 2012, 07.45\nStaceyn, 17, ruokavalio järkyttää:\nElänyt 15 vuotta kananugeteilla\nStacyn mukaan McDonald'sin nugetin ovat parhaita. Muidenkin ketjujen tuotteet tosin maistuvat. (COLOURBOX)Syynä on nuoren naisen äärimmäisen yksipuolinen ruokavalio. Britannian Birminghamissa asuva Stacey on elänyt 15 vuotta pelkillä kananugeteilla. Stacey jäi rasvaiseen herkkuun koukkuun jo kaksivuotiaana, kun hänen äitinsä vei tytön McDonald'siin. Sen jälkeen hän on elänyt niillä. Ainoa toinen ruokalaji, jota tyttö suostuu syömään säännöllisesti, on ranskalaiset perunat - ja niitäkin hän nauttii osana nugettiateriaa. Satunnaisesti Stacey saattaa myös herkutella paahtoleipäviipaleella tai perunalastuilla.\nÄärimmäisen epäterveellinen ruokavalio on aiheuttanut Staceylle jo vakavia terveysoireita. Stacey kiidätettiin hiljattain sairaalaan, kun hän pyörtyi hengitysvaikeuksien takia. Daily Mail -lehden mukaan tytön kielen verisuonet olivat turvonneet, ja hän kärsi anemiasta. Ensiapuna hän sai sarjan erilaisia ruiskeita ja tehokuurin vitamiineja. Stacey kun ei ole koskaan syönyt vihanneksia tai hedelmiä.\nOnnistunut pysymään hoikkana\nLääkärit ovat varoittaneet tyttöä kananugettien vaaroista, mutta hän ei vieläkään pysty sanomaan herkulleen ei. Ehkä yksi syy tähän on se, että tyttö on onnistunut pysymään hoikkana. Tämän arvellaan johtuvan joko hänen aineenvaihdunnastaan tai liikuntaharrastuksestaan.\nSiitä huolimatta pikaruoan pelätään tappavan Staceyn. Hän kun syö päivittäin terveyssuositukset ylittävät määrät kovaa rasvaa ja suolaa. Tämä voi nostaa verenpainetta ja heikentää kehon vastustuskykyä. Lisäksi sydän- ja verisuonisairauksien riski kasvaa.\nStaceyn äiti Evonne kertoo The Sun -lehdessä yrittävänsä taivutella tyttärensä hakemaan ammattiapua riippuvuuteensa.\n- Sydämeni särkyy joka kerta, kun näen hänen syövät nugetteja. Staceylle on kerrottu, että hän kuolee, jos jatkaa tuolla linjalla. Mutta hän väittää, ettei pysty syömään mitään muuta, sanoo Evonne.\nEvonnen muut lapset syövät terveellisesti.\nViesti Kyynikko » tammi 27, 2012, 10.14\nbodyguard kirjoitti: Noi on tietysti totta mutta kyllähän ylipaino on aika iso ongelma nykyään ja ei se pelkällä liikunnalla katoa. Jos ihminen syö jotain pikaruokaa lähes päivittäin ja sitte vähä pullaa kahvin kanssa ja sitten vielä muut ruokailut siihen päälle niin saa jo liikkua aika helvatisti että pysyisi energiantarpeessa siinä +/- 0 paikkeilla. Sitten kun sitä ylipainoa alkaa kertymään liikaa niin alkaa liikkuminenkin olemaan vaivalloisempaa ja yksipuolisempaa. Itse näkisin että normitilanteessa sekä ravinto että liikunta olisivat tasapainossa.\nSitäpaitsi on yleisesti tunnettu fakta (esim. Gossop..ja en muista vuotta ) että Vietnamissa heroiinia käyttäneistä jenkkisotilaista suurin osa jatkoi normaalia elämää kotimaassa ilman retkahduksia tai kunnollista vieroitusohjelmaa.\nEttä onko se heroiini nyt niin saatanan vaarallista sitten, en kans tiedä.\nViesti jussip » tammi 27, 2012, 10.20\nflammee kirjoitti: Aika paljon on noita tosi terveitä alkuasukasheimoja, jotka syö tosi yksipuolisesti. Tyyliin masait - maitoa ja verta tai eskimot pelkkää kalaa.\nVaikka aihepiiri kiinnostaa noin yleisestikin ja voisihan täältä kommentoida aika paljon muitakin viestejä, niin sanottakoon nyt tähän vain että syy siihen minkä takia noita yksipuolisesti syöviä suht' terveitä väestöjä löytyy, perustuu ihan evoluutiobiologiaan. Yksinkertaisesti, esimerkiksi se osa jengistä joka ei pysy terveenä Grönlanissa saatavalla ravinnolla, on kuollut jo aikapäivää sitten.\nSamaan tapaan kyllä Suomestakin varmaan löytyy jonkun verran porukkaa joka pärjäisi ihan ok pelkillä kananuggeteilla. Ja jos ei mitään muuta olisi koko maassa tarjolla esimerkiksi seuraavan 10 sukupolven aikana, niin eiköhän meillä olisi jäljellä kananuggettejensyöjien kansakunta..


unicorn ate my sock: FIRST OF NOVEMBER\nHeippa taas!:-) Tässä ois kuvia joita otettiin sillon joku viikko sitten syyslomalla. Ninni-painotteista! Ärsyttävää kun toi lumi suli jo pois. Koulussa tänää oli iha perus, äikäntunnilla saatii puheet ja sain kympin ja olin tosi ilonen, sillä en ois uskonu et oisin saanu nii hyvän numeron ku jäädyin iha siinä luokan eesä. Sit me saatiin luettavaksi joku dekkari tai scifi-kirja, mikä on tosi kivaa ku luen nii vähä niin just jees hakee joku kiva kauhukirja illaks. Iltapäiväl sit kävin juoksemasa reeneissä ja nyt dataan ja mul tekee nii mieli Cookie Dough - Ben&Jerryä! En tajuu:D Oon niin köyhä et taian vaa hakee pakkasesta vanilja-Ainoo. Näissä fiiliksis mennää, kivaa torstai-iltaa kaikille:)\nMiten flickrin kautta ladataan kuvii?\nhuhhuh ne ninnin dip dyet on häipyny, en tykänny niistä oikeesti yhtään :D sori :c\nihania kuvia, ninni on tosi söpö ja hauva on ihana♥ olis kiva saada joku lempivaatepostaus videolla, ja sit joku sellanen video missä reenaatte yu:ta, vaik just jotain seivästä tai jotain ! :)\njoo ne kulu aika nopeesti pois:D ja vähä kiva toi yu-idea! tota lempivaatepostaustaki vois miettii:-)\nOkei Veera, nyt tulee sulle pähkinä! :D elikkäs, oot auttanu mua nyt vähän noissa muokkausjutuissa, kun oon niissä niin onneton. Monta kysymystä nyt! Miten saan, ettei noi kuukaudet nje tuu kuvien päälle? Miten saan tonne sivuun "tekstiä ja kuvia" Miten saatte noita tietoja alas? Anteeks mä en ihan oikeasti osaa! kiiitos jos yhtään jaksatte auttaa!\njos tajusin mitä tarkotat, niin postauksen päivämäärät yms. saa pois kun menee ulkoasu -> sit siinä keskellä lukee blogitekstin niin klikkaa muokkaa-> ja sit otat rastin pois siitä päivämäärästä ja muista mitkä haluut poistaa:)\nSivuun saa tekstejä ja kuvia lisäämällä gadgetteja, eli ulkoasu-> sit siitä sivupalkin kohdalta klikkaat "lisää gadget" -> selaa alaspäin niitä perusjuttuja nii löytyy kuvat ja teksti ja sielt voi lisätä.\nJos tarkotat noita kommenttiboksin alaosas olevia tietoja niin ollaan lisätty ne Asetukset -> Tekstit ja Kommentit -> selaa alas ja lukee kommenttilomakkeen viesti, niin sinne voi kirjottaa nii se näkyy tos kommenttiboksin alapuolella:-)\nToivottavasti autto yhtää:D!\nAutto, kiitos iahn hirmusesti! :)\nVeera ekan taisit ymmärtää pikkusen väärin. Voi olla, että vaan mun käyttäjällä menee näin, mut mulla näkyy kun mun tiedot, lukijat nje menis kuvien päälle! Voisiksä käydä kattomassa ja kertomassa, oonko ainoo jolla näkyy noin vai yritnkö korjata D:?\naa oke joo tajusin väärin:D eli mää saan ainakin noi pois säätämällä leveyksiä eli meet Ulkoasu -> mallin suunnittelutyökalu -> sit joku säädä leveyksiä tai adjust widths jos on enkuks ja sit vaan suurennat sitä blogin leveyttä niin et ne kuvat ei mene siihen päälle(:


Tämä idea sopii juuri niille, jotka etsivät alkuperäistä ja ainutlaatuista lahjaa kulinaariasiantuntijalle. Usein kokit, jotka useimmiten haluavat tehdä tällaisen lahjan, ovat äitejä tai isoäitejä, jotka keräävät suosikkireseptinsä vanhaan muistikirjaan tai isään. Itse tehty reseptikirja on kaunopuheinen osoitus tunteistasi vastaanottajalle..\nJoten mitä tarvitset reseptikirjan luomiseen omin käsin:\nTekstiili. Tarvitset noin kaksi kertaa valitun kansion alueen.\nLusikka tai haarukka koristeluun.\nAloitetaan tasaamalla ruokailuvälineet. Riippuen valitsemastasi lusikasta tai haarukasta, sinun täytyy kääriä se pyyhkeeseen ja suoristaa se vasaralla. Lyö kevyesti, mutta tarpeeksi voimakkaasti tasaamaanksesi kaikki ruokailuvälineiden kaaret. Lusikan tai haarukan tulee olla täysin tasainen. Haarukan osalta voit lisätä koristeellisuutta käyttämällä pyöreitä pihtejä käärimään neilikat spiraaleihin.\nNyt sinun on mitattava ja leikattava kangas. Sinun on leikattava kankaasta halutun kokoinen suorakulmio, eli kansion koon mukaan, 2,5 senttimetriä. Merkitse kansion kaikki kulmat sinulle sopivalla tavalla. Tärkeintä on, että muistiinpanosi ovat näkymättömiä. Keskittymällä merkintöihisi on helpompi säilyttää vaadittu sisennys.\nKun kangas mitataan ja leikataan ja kulmamerkit asetetaan, on aika päättää suunnittelusta. Vaihtoehtoisesti voimme tarjota tee-se-itse-kuvion kirjontaa.\nMalli siirretään kankaalle käyttämällä kopiokopiota tai vanhaa vanhentunutta tapaa lasilla ja kirkkaalla valaistuksella.\nEsimerkissä käytetään sanaa, mutta voit vapaasti valita mitä tahansa, applikointia tai jotain muuta makusi mukaan..\nSiirretty malli on kirjailtu kankaalle. Prosessissa voit käyttää eri värejä. Kontrastiset tai sujuvat siirtymät. Tai tee useita rivejä koristeellisia saumoja..\nJos haluat lisätä sisustuksen monimutkaisuutta, voit käyttää ommelkonetta ja levittää siksak -sauman pystysuoraan kankaaseen useita saumoja. Aiemmin tehdyt merkit auttavat sinua navigoimaan viivojen järjestelyssä. Voit olla varma, että voit soveltaa kankaaseen joitain ohjeita, jotta saumat ovat tasaiset eivätkä heiluvat. Tämä on, jos et ole varma kyvyistäsi ja käytät kirjoituskoneita “sinua varten”.\nNyt on aika kiinnittää valmistetut ruokailuvälineet kankaaseen. Tämä voidaan tehdä liimalla tai ommella, tai voit yhdistää nämä menetelmät varmistaaksesi kiinnityksen..\nKun olet koristanut kannen, on aika kiinnittää se kansioon. Aseta kansio kankaalle käyttämällä aiemmin tekemiäsi merkkejä. Kangas on taitettava ylös ja liimattu selkä- ja alaosassa. Kankaan kulmissa on tehtävä leikkaukset latinalaisen kirjaimen V muotoon. Sen jälkeen kangas on asetettava liimalle. Tämä on tehtävä erittäin huolellisesti, huolehdi jännityksestä. Kangas ei saa olla liian venytetty eikä symmetrinen, mutta se ei saa taipua..\nLeikkaa paksuista paperista tai pahvista kaksi suorakulmioita. Niiden tärkein vaatimus on, että ne ovat hieman pienempiä kuin kansion seinät eivätkä mene sidontaan, muuten kansio suljetaan vaivalla, ja mikä vielä pahempaa, itse pahvi irtoaa tai repeytyy. Mutta pahvilaatikoiden koon tulisi olla suurempi kuin kääritty kangas.\nKun olet mitannut ja leikannut kaksi identtistä suorakulmiota, ne on liimata kansion seiniin. Kiinnitä erityistä huomiota kulmien liimaamiseen.\nVaihtoehtoisesti sisemmät neliöt voidaan myös kääriä kankaaseen ja liimata. Lisäksi tämä kangas voidaan myös kirjailla.\nVoit odottaa, kunnes se kuivuu kokonaan, ja lahjoittaa mestariteoksesi.\nKukaan reseptien keräämisen fani ei jää välinpitämättömäksi saatuaan niin söpön pienen lahjan..


Toimiva logistiikkaketju on elintärkeä osa monen teollisen organisaation toiminnassa – se mahdollistaa tavaran liikkumisen päivittäin tehtaalta sisään ja ulos. Miten logistiikasta tehdään tehokkuuden lisäksi vastuullista, kun päästöt ovat haasteena kiertotaloudelle perustuvassa liiketoiminnassa?\nCloud-järjestelmä on tuonut Honkajoelle parannuksia koko kuljetusketjun hallintaan, seurantaan sekä vastuullisuuteen. Pilvipalvelun informaatio on eri lähteistä yhdistettyä dataa, joka auttaa Honkajokea ymmärtämään paremmin logistiikkaan liittyviä haasteita.\nCloud-järjestelmä on tuonut Honkajoelle parannuksia koko kuljetusketjun hallintaan, seurantaan sekä vastuullisuuteen.\nTehokkaat kuljetukset varmistetaan datalla\nHonkajoen päivittäistä toimintaa ohjaa teurastamoilta noudettavan eläinperäisen sivutuotteen kuljetukset tehtaalle. Cloudin avulla kuljetusketjusta on löydetty merkittäviä raaka-ainesiirtojen kokonaiskestoon vaikuttavia tekijöitä, kuten jalostuslaitoksen pihalla seisovat raaka-ainekontit. Raaka-aineen siirtoaika on oltava mahdollisimman lyhyt, sillä tuoreudella on merkittävä vaikutus jalostettavan lopputuotteen laatuun.\nCloud-järjestelmä havaitsee liian pitkään pihalla odottaneet kontit ja lähettää automaattisen hälytyksen siitä vastaaville henkilöille tilanteen korjaamiseksi. Raaka-aine saadaan pikaisesti prosessiin – ja samalla vältytään laadun heikentymiseltä sekä pahimmillaan hävikiltä.\nVastuulliset teot alkavat tietoisuudesta\nVastuullisuustyön A ja O on tietoisuus omasta ympäristövastuusta. Kun data tarjoaa oikeanlaista faktaa, voidaan kaikki kilometrit ja päästöt laskea hiilijalanjälkeä myöten. Päätökset vastuullisempaa huomista kohti tehdään oikean tiedon pohjalta.\nLogistiikasta koituu päästöjä, jotka vaikuttavat koko Honkajoen hiilijalanjälkeen. Hiilijalanjäljen minimointi on tärkeä osa Honkajoen toimintaa ja sitä mitataan jatkuvasti datan avulla.\nHiilijalanjäljen minimointi on tärkeä osa Honkajoen toimintaa ja sitä mitataan jatkuvasti datan avulla.\nCloud-järjestelmän tuomia hyötyjä Honkajoen logistiikkaan:\nKun tavaraa haetaan päivän aikana paikoista a, b, c ja d, on niiden reitit suunniteltava tarkoin. Kuljetusten seurannan avulla voidaan tehostaa raaka-ainesiirtoja vaikuttamalla ajettavien reittien suunnitteluun, ja samalla vältytään turhilta kilometreiltä.\nKonttien ja autojen seuranta\nLogistiikan seurannan ydin on nähdä jokaisen kontin siirtoaika, eli aika, joka raaka-aineelta kuluu teurastamon täyttöpisteestä tehtaan tuotantolinjan kippaukseen. Koska eläinperäinen sivutuote on herkästi pilaantuvaa, se on saatava pikaisesti teurastamolta Honkajoen tehtaalle jalostusta varten.\nHonkajoki Cloud yhdistää eri tietolähteiden tiedot saumattomaksi seurantapalveluksi. Tietolähteitä ovat mm. teurastamoilla käytössä oleva Helos- kontinvaihtosovellus, autojen gps-seuranta sekä Helos konttisiirtojen tietojärjestelmä. Näitä tietoja yhdistelemällä Honkajoella on reaaliaikainen tilannekuva logistiikkaketjun eri vaiheiden tilanteista. Parametrit kertovat mitä tuotetta kontissa on, milloin se on lastattu, mitä se painaa, missä se kulkee ja kauanko sen siirto kestää. Värikoodit vihreä, keltainen ja punainen kertovat, onko kontin haku tehty suunnitellussa ajassa vai hieman, ellei jopa merkittävästi myöhässä.\nCloud-järjestelmän tekninen rakenne mahdollistaa erilaisten rajapintojen avulla joustavan tietojen välityksen niin sisään kuin ulos palvelusta.\nLogistiikan seurannan ydin on nähdä jokaisen kontin siirtoaika, eli aika, joka raaka-aineelta kuluu teurastamon täyttöpisteestä tehtaan tuotantolinjan kippaukseen.\nCloudista nähdään ajettujen kilometrien määrä, joka on olennainen tieto päästöjä laskiessa. Kun kokonaispäästöt ovat selvillä, voidaan taas eritellä esimerkiksi tietyn tuotelinjan päästöt tai tehdä yhdelle tuotteelle elinkaariarviointi. Tietoisuus päästöjen määrästä on pysyttävä oikeana, jotta ympäristövastuu toteutuu.\nKuvassa näkymä Honkajoki Cloud kontin kierron seurannasta. Yksittäisten siirtojen aikoja ja viiveitä seurataan aina ajoneuvon lähtöpisteestä kontin purkuun saakka.\nHonkajoen tavoitteena oli kerätä eri lähteistä tuleva data samaan paikkaan, sekä tehdä siitä tehokkaammin hyödynnettävää. Tavoitteisiin on päästy Cloud-järjestelmän myötä, kehityksen yhä jatkuessa. Oikeanlainen data ja helpompi tiedonhaku alustan kautta toimivat ratkaisuna tehokkaampaan ja vastuullisempaan logistiikkaan.\nPrevEdellinenKiertotaloutta ja dataa\nSeuraavaData ja tiedolla johtamisen hyödytNext


Kouvolan Soutajille kirkkoveneiden pikamatkoilta 4 SM -kultaa ja 2 SM -pronssia – Kouvolan Soutajat\nKouvolan Soutajille kirkkoveneiden pikamatkoilta 4 SM -kultaa ja 2 SM -pronssia\n4.-5.9. Tanhuvaaran urheiluopistolla kisattiin kirkkoveneiden pikamatkojen suomenmestaruuksista 2000 metrin ja 10 kilometrin matkoilla. Olosuhteet molempina kisapäivinä olivat tuuliset, ja Tanhuvaaran Suurjärvellä nähtiin kohtalaisen isoa aallokkoakin. 2000 metrin kisa soudettiin myötätuuleen. Kympillä puolestaan soudettiin kahdesti viiden kilometrin lenkki, jossa oli sekä rankka vastatuuliosuus että myötätuulta. Kouvolan Soutajat lähetti Tanhuvaaran SM -kisoihin naisjoukkueen, miesjoukkueen ja kaksi sekajoukkuetta. Joukkueiden kasaamisessa tehtiin iso työ, ja Kouvolan Soutajat oli ainut seura, jolla oli asettaa kaksi sekajoukkuetta lähtöviivalle. Tämä kertoo vahvasta seuratyöstä, jota Kouvolan Soutajissa tehdään. Kilpailut järjestettiin väliaikalähtöinä.\nLauantaina kisattiin naisten ja miesten 2000 metrin ja 10 kilometrin lähdöt. Mikkelin Soutajien naisjoukkue dominoi kisoja ja voitti ylivoimaisesti molemmat lähdöt. Seuran puheenjohtaja Anu Takala teki ison työn Kouvolan naisten joukkueen kasaamisessa. Sairastumisten myötä osa ”vakiokalustoon” kuuluvista naissoutajista joutui jättäytymään kisoista. Naisten joukkue saatiin kuin saatiinkin kasaan ja joukkue suoriutui yliodotusten. Kouvolan naisjoukkue sijoittui hienosti pronssille molemmilla matkoilla. Naisten veneessä oli yhdistelmä kokeneita soutajia ja ensikertalaisia, uusia tulokkaita. Perämiehenä naisia luotsasi Mika Sistonen, jolta saatiin tiukkaa kannustusta. Kouvolan naisten joukkueessa soutivat Anu Takala, Kirsi Ekroos, Niina Virtanen, Laila Niilo-Rämä, Sini Hyvärinen, Kirsi Korpijärvi, Ulla Yrjölä, Tiina Korpela, Iida Niemi, Mirva Hilander, Maija Hintsanen, Johanna Kilpeläinen, Taina Heiskanen sekä Tuija Kilpeläinen.\nKouvolan miesten ylivoima oli odotettua molemmilla matkoilla, ja joukkue lähti selkeänä ennakkosuosikkina molempiin startteihin. Miesjoukkueenkaan kasaamisessa ei täysin vältytty haasteilta, mutta korvaavat miehet saatiin joukkueeseen. Kouvolan miehet voittivat kultaa 2000 metrillä ja 10 kilometrillä. Virtain Urheilijat haastoivat Kouvolaa kympillä ja Sulkavan miesjoukkue puolestaan 2000 metrillä. Kouvolan miesten joukkueen perämiehenä toimi Veikko Nyyssönen, jota voisi tituleerata Suomen parhaimmaksi lajissaan. Kouvolan Soutajien miesjoukkueessa soutivat Janne Kukkonen, Antti Lehtonen, Viljami Pätäri, Mika Sistonen, Jukka Toivanen, Mikko Hölsä, Jari Sorsa, Mikko Joenpolvi, Arto Toivanen, Panu Eerola, Joni Närhi, Jussi Aapro, Tomi Silvonen ja Esa Kilpeläinen.\nKouvolan Soutajia Suurjärven edustalla ensimmäisen kisapäivän jälkeen.\nSunnuntaina kisattiin sekajoukkueiden 2000 metrin ja 10 kilometrin mestaruuksista. Kouvola asetti kisoihin kaksi sekajoukkuetta eli 28 soutajaa (lopulta soudettiin 27:llä). Tällaiseen harva soutuseura enää Suomessa pystyy. Kisat alkoivat sunnuntaiaamuna klo 9:30. Ennen ensimmäistä starttia koettiin pieni jännitysmomentti, kun ykkösjoukkueen veneessä eli Loistossa muutama hankain veteli viimeisiään ja oli napsahtaa poikki. Onneksi mukana oli Juha Perätalo, joka hoiti hitsaajan hommat (ja souti myös kakkosjoukkueessa). Lopulta ykkösjoukkue pääsi kisaamaan ehjillä hankaimilla ja voitti ylivoimaisesti molemmat päivän lähdöt Veikko Nyyssönen perämiehenään. Ennakkoasetelmissa oli odotettavissa kuitenkin tiukkaa kilpailua mm. Mikkelin Soutajia ja Virtain Urheilijoiden/Ikaalisten Soutajien yhteisjoukkuetta vastaan. Kouvolan Soutajien valmennusvastaava Mika Sistonen kommentoi jälkikäteen, että veneen painatuksessa ja kisataktiikassa onnistuttiin erinomaisesti. Kouvolan kakkosjoukkue joutui kisaamaan yhden naissoutajan vajeella, mutta joukkue taisteli hienosti molemmilla matkoilla kerryttäen seurapisteitä Kouvolaan. Kouvolan kakkosjoukkueen perämiehenä toimi Jorma Närhi.\nSekajoukkue 1:ssä soutivat (2000m) Janne Kukkonen, Antti Lehtonen, Niina Virtanen, Anu Takala, Kirsi Ekroos, Kirsi Korpijärvi, Maija Hintsanen, Mirva Hilander, Iida Niemi, Mika Sistonen, Joni Närhi, Panu Eerola, Viljami Pätäri ja Mikko Hölsä.\nSekajoukkue 2:ssa soutivat (2000m) Jari Sorsa, Arto Toivanen, Laila Niilo-Rämä, Sini Hyvärinen, Kirsi Katajainen, Taina Heiskanen, Tuija Kilpeläinen, Tomi Silvonen, Mikko Joenpolvi, Juha Perätalo, Jussi Aapro, Mikko Seppä ja Tiina Korpela.\nSekajoukkue 1:ssä soutivat (10 km) Janne Kukkonen, Antti Lehtonen, Niina Virtanen, Anu Takala, Kirsi Ekroos, Kirsi Korpijärvi, Maija Hintsanen, Taina Heiskanen, Iida Niemi, Mika Sistonen, Joni Närhi, Panu Eerola, Viljami Pätäri ja Mikko Hölsä.\nSekajoukkue 2:ssa soutivat (10 km) Jari Sorsa, Arto Toivanen, Laila Niilo-Rämä, Sini Hyvärinen, Kirsi Katajainen, Mirva Hilander, Tuija Kilpeläinen, Tomi Silvonen, Mikko Joenpolvi, Juha Perätalo, Jussi Aapro, Mikko Seppä ja Tiina Korpela.\nNaisten 2000m Aika\n1. Mikkelin Soutajat 7,26,2\n2. Ikaalisten Soutajat 7,36,3\n3. Kouvolan Soutajat 7,38,4\n4. Takon Soutajat 7,39,4\n5. Keravan Urheilijat/ Joutele 7,44,8\n6. Sulkavan Urheilijat-41 7,46,0\nMiesten 2000m Aika\n1. Kouvolan Soutajat 6,53,2\n2. SU-41 6,58,8\n3. Takon Soutajat 7,01,8\n4. Virtain Urheilijat 7,02,7\nNaisten 10 km Aika\n1. Mikkelin Soutajat 45,23,1\n2. Ikaalisten Soutajat 46,42,1\n3. Kouvolan Soutajat 46,47,1\n4. Takon Soutajat 46,48,2\n5. Keravan Urheilijat/ Joutele 47,55,0\n6. Sulkavan Urheilijat-41 48,23,5\nMiesten 10 km Aika\n1. Kouvolan Soutajat 40,31,1\n2. Virtain Urheilijat 40,56,5\n3. Takon Soutajat 41,18,8\n4. SU-41/Savonlinnan soutajat 41,48,4\nSekajoukkue 2000m Aika\n1. Kouvolan Soutajat1 7,05,3\n2. Virtain Urheilijat/Ikaalisten Soutajat 7,11,3\n3. SU-41 7,13,6\n4. Takon Soutajat 7,17,4\n5. Mikkelin Soutajat 7,20,3\n6. Keravan Urheilijat/Joutele 7,23,6\n7. Kouvolan Soutajat2 7,34,8\nSekajoukkue 10 km\n1. Kouvolan Soutajat1 41,40,5\n2. Virtain Urheilijat/Ikaalisten Soutajat 42,15,8\n3. Mikkelin Soutajat 42,38,2\n4. SU-41 42,39,4\n5. Takon Soutajat 43,02,3\n6. Keravan Urheilijat/Joutele 44,21,5\n7. Kouvolan Soutajat2 45,14,1


Se on se meidän uusi vauva: 40+1 ja mä sivistin itteeni\n40+1 ja mä sivistin itteeni\nLaskettu aika tuli ja meni eikä vauvaa kuulunut. Yllättävää. Aamulla herättyäni kuulostelin melkeinpä toiveikkaana josko jotain supistusten kaltaista olisi tullut taas. Eipä tullut. Koko päivän on tullut harjoiteltua niin pirusti kyllä ja nyt on sellanen fiilis että mun lantio halkee seuraavaks jossei se vauva tuu pihalle sieltä.\nOon tässä ollut kotosalla hyvän tovin ja siinä on ollut aikaa tehdä kaikennäköstä mm. lukea. Tykkään lukemisesta ja ennen tuli luettua paljonkin. Eniten tykkään lukea kotimaista, tyylilajilla ei ole niin väliä, kaikki menee. Mieluiten kuitenkin ehkä dekkareita tai jotain huumorilla höystettyä. Jostain mystisestä syystä nykyisin tuo kotimainen kirjallisuus on kuitenkin harvinaista herkkua. Kuitenkin sain porukoilta synttärilahjaksi vähän Markus Kajoa ja äiti lähetti vielä bonuksena Sinikka Nopolaa. Ja kun tämähän nyt ei ole pelkästään vauvablogi vaan kaikkea muuta myös fiiliksen mukaan niin ajattelin niistä kirjoittaa muutaman sanasen. Myöhemmin myös ehkä muista kirjoista, aika näyttää.\nOon aikasemmin lukenut tasan yhden Kajon kirjan, Kettusen kootut. Sen oonkin sitten lukenut läpi hartaasti ja moneen kertaan. Muita en ole onnistunut saamaan käsiini. Kirja siis koostuu lyhyistä pakinoista, pituudet vaihtelee muutamasta rivistä sivun pituisiin. Aiheet vaihtelee jäniiden kalenterista siihen miten kätevää olisi jos k-kirjain korvattaisii merkillä '. Samankin kirjoituksen sisällä ajatukset voi pomppia laidasta laitaan. Lopussa sitä ihmettelee että miten alkuasemasta päädyttiin tällaiseen tilanteeseen. Olen monesti ihmetellyt mistä nuo Kajon ajatukset oikein kumpuavat, niissä kun ei aina tunnu olevan päätä eikä häntää. Tai omalla tavallaan niissä kyllä on, mutta pistää ihmettelemään miten joku on tullut ajatelleeksi moista asiaa. Kirjan yksi parhaita puolia on Kajon totaalisen omaperäinen kirjoitustyyli. Sanoja taivutellaan eri tavalla kuin yleensä ja lauseen sanajärjestys pistetään aivan uusiksi. Siitä syntyy äärettömän mielenkiintoinen kokonaisuus joka todella jaksaa naurattaa uudelleen ja uudelleen. Kettusen kannettava on kyllä sellainen kirja mitä ei kannata ottaa matkalukemiseksi mihinkään julkiseen kulkuneuvoon jossei halua saada katseita sen takia että hihittelee yksinään.\nMä oon totaalisen ihastunut Nopolan Eilaan ja Rampeen. Vanhempi tamperelainen pariskunta kyseessä joka elää niin tavallista elämää kuin olla ja voi. Heillä on myös tytär, "likka", joka lähentelee varmaan 40 ikävuotta, mutta on Eilalle ja Rampelle edelleen ns. vauva. Kirjassa ei ole varsinaista juonta vaan enemmänkin joku juonen tapainen. Se koostuu pätkistä joissa on Eilan ja Rampen keskusteluja, ajatuksia yhdessä ja erikseen ja likalla on myös oma osuutensa. Näiden vuoropuhelujen ja ajatelmien myötä se juoni etenee: käydään kesälomareissulla Kari Vepsää ihailemassa, likan luona kylässä ja unohdetaan hääpäivä ja samalla saadaan selville miten Eila ja Rampe tapasivat. Koko kirjan kruunaa se että se on kirjoitettu tampereen murteella. Tästä kevyemmäksi lukeminen ei paljoa muutu, koko kirjan lukaisee yhdeltä istumalta helposti, aikaa vierähtää muutama tunti.\nLähettänyt Kat klo 13.07\nMaiju 28. syyskuuta 2012 klo 4.11\nOokko huomannut, et Markus Kajo pitää blogia Ylen sivuilla?\nItekin huomasin vasta ihan hiljattain.\nMusta hauska nimi blogilla, Ajatusten miljoonalaatikko :D Kuvaa kyllä niin täydellisesti Kajon tyyliä!\nKat 28. syyskuuta 2012 klo 10.57\nEn oo huomannu mut kiva ko kerroit, saatan eksyä sinne. Nimi kyl kuvaa niin osuvasti :D\nAnonyymi 19. kesäkuuta 2013 klo 15.00\nJa Areenasta voi kuunnella Kajon itsensä lukemiaan juttuja. Tosi hyviä.\n40+6 and the blue rhino with a stripy bum


Jyränkölän setlementti ry - Tarinoita - Toini Laitinen\nToini Laitinen, Kultakerhon Grand Old Lady\nJyränkölän juhlasali on täynnä viimeistä paikkaa myöten. Toini Laitinen kulkee tottuneesti yleisön joukossa, kättelee, halaa ja kyselee kuulumisia.\n”Olemme tulleet tänne omilla jaloilla tai rollaattorilla. Näkö toimii ja muisti pelaa niin, että muistimme, että kerho alkaa.”\nAlkamassa on Kultakerho, 63 vuotta toiminut Jyränkölän vanhin kerho. Kaikki sen jäsenet ovat yli 65-vuotiaita. Toini Laitinen on vetänyt kerhoa 55 vuotta.\n”Kultaisen iän kerhon” perusti Jyränkölän toiminnanjohtaja Maire Salomaa vuonna 1950. Kun hän muutti Yhdysvaltoihin, siirtyi kerho nuoren Toini Laitisen johdettavaksi. Hän oli opiskellut Heinolan seminaarissa vuodet 1947-51 ja tutustunut sitä kautta suurhyväntekijä Helena Syrjälään.\n”Kerho tuli ikään kuin syliin, enkä heti tajunnut, mihin ryhdyin. Eläkeläisille tarkoitettuja kirjojakaan ei ollut, vaan ne piti itse sovittaa. Jätin muiden kerhojen vetämisen sikseen, kun tämä kerho vain kasvoi ja kasvoi. Varsinkin juhlasalin valmistuminen 50 vuotta sitten lisäsi kerholaisten määrää.”\nKerhon alkuaikoja leimasivat ennakkoluulot. Luultiin, että ikäihmiset saavat liikunnasta sydänkohtauksen – tai murtavat luunsa. Tukholman-matkalle piti ottaa mukaan terveyssisar vanhusten vointia varmistamaan.\n”Kirkon taholta taas sanottiin, että olimme syntisiä, kun perustimme tanssikerhon.”\nIlmeisesti sanaa ”voimaantua” ei ollut tuolloin vielä keksitty.\nVetoisesta ullakosta vanhustenkodin lämpöön\nKultakerho toimii nykyisin lähinnä keskiviikkotapaamisten merkeissä. Näihin Toini Laitinen laatii ohjelman. Aiemmin toiminta oli kattavampaa, ja Toini Laitista voikin hyvällä syyllä pitää valtakunnallisena pioneerina vanhusten aktivoinnin kehittämisessä. Minkä tahansa toiminnan hän on aloittanut, se on laajentunut ja rönsyillyt.\n”Matkat eri puolille Eurooppaa, kuntokurssit ja muu liikunta, kuorot ja näytelmät, terveyskasvatus... Kultakerho on ollut puunrunko, josta on lähtenyt monia toimintoja.”\nJyränkölän vanhustenkoti perustettiin 50 vuotta sitten, ja sitä käytiin kaukaakin ihmettelemässä. Monet sen asukkaat olivat tulleet kylmistä ja vetoisista ullakkohuoneista, ja moderni asunto oli heille kuin taivaan lahja. Sen ajan ajattelun mukaan vanhustenkodin asukkaat osallistuivat ruoanlaittoon ja käsitöiden tekemiseen.\n”Paistoimme piirakoita, kuorimme perunoita, kudoimme myyntiin mattoja kangaspuilla. Syrjälä oli oikea vanhan ajan tupa, jossa oli kodikasta läheisyyttä ja paljon puhetta. Asuimme itsekin vanhustenkodin tiloissa, ja usein kodin asukkaat kävivät meilläkin vierailulla.”\nElämä oli Jyränkölä\nToini Laitinen sai tuntumaa setlementtiliikkeeseen jo lapsuudessan, Kotkan Toukolassa. Avioiduttuaan Tuure Laitisen kanssa hän työskenteli jonkin aikaa Lahden Harjulassa, kunnes pariskunta tuli töihin Jyränkölään.\n”Olimme Tuuren kanssa hyvä työpari. Meillä oli työintoa, ja toimme esille setlementtityön perusideaa. Tute oli humaani, jalat maassa ja touhutippa nenän päässä. ”\nTyötunnit eivät riittäneet, vaan vielä iltaisin Toini Laitinen suunnitteli ohjelmistoa ja teki opetusaineistoa. Tuure Laitinen onkin todennut, että ”elämä oli Jyränkölä”.\nJyränkölä on aina toiminut siltojen rakentajana, ainakin kirkon ja työväestön välillä.\n”Ei elämä ole vain ankarasti säädeltyä uskonnollista elämää, vaan myös arjen pyhittämistä. Arkipäivän toimintojen kautta voi eräällä lailla olla kristitty.”\nToini Laitinen jäi eläkkeelle vuonna 1990, mutta on jatkanut Kultakerhon kanssa sen jälkeenkin. Kuinka yhdeksääkymppiä lähestyvä Toini Laitinen vielä jaksaa tehdä töitä Kultakerhon hyväksi?\n”Ehkä tämä on minun karmallinen tehtäväni. Olen niin iloinen, että olen vielä näin hyvässä fyysisessä ja psyykkisessä kunnossa. Tässä on vastaus eräästä runosta: kiitollisena haluan olla antamassa niin kauan kuin voimia riittää.”\nMarkku Johansson, Sirkka Suomi ja Toini Laitinen esiintymässä Kultakerholle vuonna 2013


Löysin 11-vuotiaana kirjoittamani tarinan | Demi\nLöysin 11-vuotiaana kirjoittamani tarinan\nHeti alkuun haluan ilmoittaa, että anteeksi mahdollisesta väärästä alueesta, en halua täyttää novellit -osiota tällaisella D:\nMutta itse tarinaan:\nViimeiset lyijykynän pyyhkäisyt sivalsivat paperia.\n- Kas vain, valmis! Mitäs tähän sanot? Livia virnisti ilkikurisesti paperilleen. Nimetön henkilöhahmo kompastui useaan otteeseen, kerran hän sujahti lasinkin läpi. Naapuritkin olivat tietysti korjausvaatimosta. Livia hymyili tyytyväisenä. Tuo olisi vasta alkusoittoa. Hän voisi tehdä henkilölle mitä vain mielikuvituksen mahdilla. Syyllisyyttäkään ei tarvitsisi tuntea, eihän hahmo ole elollinen olento. Tai niin tyttö luuli.\nKahvilan jono ylsi aina parkkipaikalle asti. Se kiemurteli värikkäitä osiaan siirrellen kuin käärme konsanaan. Kun ihmiskäärmeen osa joutui käsirysyyn ja riitapukarit kaatuivat möykyksi, näytti kuin käärme olisi kahmaissut hiiren. Livia vilkaisi taskunauristaan, johon putosi muutama hikikarpalo. – No, sen siitä saa kun tulee ajoissa, Livia mutisi hiljaa itselleen. – Olen samaa mieltä. Eikö ystävän kutsun ajan mukaisesti pitäisi tulla, etenkin kun hänet on nähnyt viimeksi vuosia sitten, hänen vieressään oleva tyttö tuumasi.\nLivian korva vastaanotti rippeen tuttua ääntä. –Mikä ystäväsi nimi olikaan? Livia tiedusteli.\n– Livia Saumanen tai joku sellainen. – Ja oletko sinä Erika?\n- Oikein arvattu, Liv. Ihme, että sinulla kesti näinkin kauan. Tyttö vilkaisi kelloansa Livian yrittäessä muotoilla naamaansa johonkin järkevään asentoon. Livia levitti kätensä ja syöksyi halaamaan. Eerika tyytyi hymyilemään ja hämmentyi hieman häneen takertuvasta tytöstä.\n- Niin tosiaankin, kuulin, että sinäkin harrastat kirjoittamista, Erika aloitti. Livia nyökkäili hieman vaisulla hymyllä varustettuna. Hän kyseli rutiininomaisesti peruskysymyksia. kunnes ilmoille karkasi vahinkolaukaistu toteaminen:\n- Olen kyllästynyt ah-niin-onnellisiin tarinoihin, jossa päähenkilölle ei tapahdu mitään.\nTämä siis jatkuu jotain pari sivua. Aika jännää settiä kyllä :D


Mikkeli, Suomi| Europcar Autovuokraamo\nEtsi toimipisteitä kaupungista Mikkeli\nHyödynnä Europcarin erinomaisia autonvuokraustarjouksia ympäri vuoden Mikkeli Suomi. Valitse laajasta autovalikoimastamme juuri sinulle sopivin ajoneuvo yhdestä 1 asemasta, kaupungissa Mikkeli. Etsit sitten autonvuokrausta kohteesta Mikkeli osana lomaa, työmatkaa tai muuta tapahtumaa, löydät varmasti tarpeidesi mukaisen ajoneuvon. Johtavana autovuokraamona olemme ylpeitä tarjoamastamme palvelusta lyhyaikaisiin ja pitkäaikaisiin vuokrauksiin, edulliseen hintaan ilman piilotettuja maksuja.\nSuosituimmat toimipisteet kaupungissa Mikkeli\nHenkilö- ja pakettiautonvuokraus tehty helpoksi sinulle Europcar Mikkeli toimipisteellä\nYstävällinen palvelu, uudet autot ja edulliset hinnat ovat osa jokapäiväistä palvelutarjontaamme. Löydät meiltä oikean vuokra-auton työ- ja vapaa-ajanmatkaan tai pakettiauton tarpedesi mukaan Mikkeli toimipisteestä.\nEuropcar Mikkeli on valmiina palvelemaan sinua. Muista aina ottaa mukaasi ajokortti, voimassa oleva luottokortti sekä id-kortti (kuten passi, mikäli vuokraat ulkomailta).\nEuropcarin vihreä ohjelma: Europcarissa ymmärrämme autonvuokrauksen ympäristövaikutukset. Siksi kannatamme kestävän kehityksen ohjelmaa, ja olemme ylpeitä siitä, että olemme ensimmäinen autovuokraamo Mikkeli toimipisteellä, jolla on sertifioidut sitoumukset.


Kuvat ja video: Espoossa tulvii, autot hajosivat ja asukkaat jäivät mottiin – "Naapuri meni kanootilla himaan" | Paikalliset | Länsiväylä\nPaikalliset 12.2.2019 12:40\nKuvat ja video: Espoossa tulvii, autot hajosivat ja asukkaat jäivät mottiin – "Naapuri meni kanootilla himaan"\nHelmikuussa useat tiet Uudellamaalla ovat tulvineet massiivisista sulamisvesien määrästä. Tämä kuva on Espoon Karhusuolta. Felix Saarinen / lukijan kuva\nJoukko omakotiasukkaita on jäänyt tulvivan veden saartamaksi Pohjois-Espoossa Karhusuolla.\nPäiviä jatkuneet sateet ja loskakeli ovat nostaneet veden Karhuniityntielle, ja tulvan vuoksi tietä ei ole päässyt ajamaan henkilöautoilla, kertovat asukkaat. Moni autoilija on yrittänyt, ja auto on hajonnut yrityksessä.\n– Eräs naapurimme otti jo kanootin käyttöön ja meni sillä himaan, kertoo Karhuniityntiellä asuva Felix Saarinen Länsiväylälle.\nSaarisen mukaan useampi auto on piiputtanut, kun kuljettajat ovat yrittäneet päästä tulvan yli. Osa on katsonut viisaammaksi jättää ajokin parkkiin kauemmas tien varteen.\nSaarisen mukaan vesi alkoi kohota tielle viime viikonlopun aikana. Maanantaina sitä oli jo niin paljon, ettei tiellä voinut ajaa pienikokoisilla henkilöautoilla.\n– Itse pääsin vielä läpi citymaasturilla, mutta sekin on siinä ja siinä, Saarinen kertoo.\nTulvavettä torjumassa on ollut loka-auto ja traktori, joka yritti saada vedet virtaamaan puskemalla lumia sen tieltä. Maanantaina puolen päivän aikaan tilanne oli Saarisen mukaan kuitenkin edelleen hankala.\nPakkasen ansiosta veden kohoaminen oli kuitenkin tauonnut.Tulvan keskellä naapuriapu ja maastoajoneuvot ovat tulleet tarpeeseen.\n– Tässä tien varrella asuu perheitä, joiden lapsia meidän isä on kuljettanut vedestä yli mönkkärillä, Saarinen kertoo.\nVesi oli maanantaina kohonnut 5–6 talon pihan rajalle asti. Lisäksi 4–5 taloa oli Saarisen mukaan veden saartamia.\nAsukkaita tilanne harmittaa, mutta siihen on osattu suhtautua myös tietyllä huumorilla.\n– Me olemme motissa niin kuin Kummeli-sarjassa sanottiin, vitsaili Saarisen äiti Tiina Saarinen\nLue tästä, kuinka tulvaa yritetään tiistaina vähentää.\nKatso alla olevalta videolta, miten tulvan yli pääsee mönkijällä.


Tindessa: Japanin matka osa 4\nNyt kun on taas päiviä kulunut niin tulimpa tännekkin kertomaan kuulumisia. En voi kyllin kertoa kuinka ystävällisiä ja kohtelijaita japanilaiset ovat ja niin avuliaita. Tässä postauksessa laitan kuvia Ghibli museosta ja puistoista joissa käytiin.\nPäivä alkoi aikaisin ja heti ulos tultuamme meitä tervehti kissa miau. Tulen aina hyvälle tuulelle, kun näen kisuleita täällä.\nMenimme junalla Mitakaan ja siltä jalkaisin kävelimme Ghibli museolle. Sinne ei todellakaan ole pitkä matka ja suosittelen kävely vaihtoehtoa aina kun mahdollista. Täällä Japanissa on niin kaunista. Tien vieressä oli pieni joki, niin siitä riitti silmäruokaa ihan kylliksi.\nKävelimme parin puiston läpi kanssa ennen kuin päädyimme museolle. Museolla meitä vastassa oli JÄTTILÄIS Totoro <3. Olimme tosi aivan liian aikasessa, joten meidän piti mennä kuluttaa aikaa ja mikä parempi paikkakaan kuin puisto.\nPäivä oli aivan liian kirkas niimpä kamerani ei saanut Totorosta kauhian selkeää kuvaa\nGhibli museon sisältä valitettavasti minulla ei ole kuvia, sillä siellä ei saanu kuvata. Sisältä löytyy pienille lapsille Totorosta tuttu kissabussi leikkipaikka ja kasa päin nokipalloja. Pienelokuvia näyttävä leffateatteri. Kaikkia kivoja yksityiskohtia ja tietenkin myös kauppa löytyy. Museo tyyppisesti seinille laitettu esille kaikenlaista, mutta selitykset on japaniksi kirjoitettua niin vähän jäi tieto lyhyeen tällä reissulla. Mutta ehkä hienoin juttu museon sisällä oli kun muutama huone oli täynnä luonnoksia, pieniä kuvia, referenssi kuvia. Niissä huoneissa oli myös pöytiä jotka jäljittelivät sitä, miltä näytti työskentely pöydät kaikkien juttujen kanssa (johan vaikeaksi selittäminen menee). Siis oikeasti suosittelen kaikille Hayao Miyazaki faneille käymään tuolla, jos Japanissa käy.\nKatolle pääsi kanssa ja sieltä löytyi Laputa elokuvasta tuttu hahmo\nMuseon ala-aukiolla on veden pumppaus paikka. Ja voi sitä kaunista pihaa.\nMuseossa meni aikaa ehkä noin pari tuntia, koska katsottavaa siellä riittää ihan hirveästi. Me olimme siellä klo 12 aikaan, joten hirveä tungos siellä ei ollut. Museolle pitää varata liput Lawsonilta, joten suosittelen kaikkia tutustumaan noihin juttuihin etukäteen. Meidän Host perhe oli todella ystävällinen ja opasti meitä varauksen hoidossa.\nSitten päästäänkin puisto kuviin. Tämä paikka on todella kaunis, mutta jos tahtoo nähdä Japanin kauneimmillaan Sakuroiden loistoaikaan suosittelen huhtikuussa menemistä. Kyllä tähänkin aikaan jo Sakurat kukkii, mutta huhtikuussa ne on täydessä loistossa. Kuitenkin tässä muutamia kuvia ensimmäisestä puistosta.\nSiellä oli Koi kaloja! Ihan hirveän kokoisia!!! En oikeasti nyt narraa, mutta arviolta 80cm. Ja ne elelee sorsien kanssa sulassa sovussa. Aivan käsittämätöntä.\nTässä puistossa olisi ollut myös pieneläintarha, mutta emme menneet sinne koska se oli maksullinen. Ehkä näin jälkeenpäin hieman harmittaa ettemme menneet.\nPäivä jatkuu, joten niin myös meidän matkamme. Seuraavaksi suuntasimme nokkamme kohti Tokyota. Siellä kävimme katsomassa Tokyon Temppeliä (Myöhempien Aikojen Pyhien Jeesuksen Kristuksen Kirkon).\nItse asiassa, juuri tätä kuvaa ottaessani, huomasin, että takanani avautui jälleen puisto, joten menimme sitä katsomaan. En olisi ikinä uskonu saavani näin kauniita kuvia otettua, mutta auriko oli jo hieman painumassa mailleen niin nämä kuvat saivat uskomattoman valaistuksen.\nTämä aika vuodesta on todella mielenkiintoinen, kun toisaalta on vihreää ja sitten on myös puita jotka eivät ole vielä puhjenneet eloon.\nNiin paljon kauneutta löytää ulkoa, vaikka se olisikin hieman karun näköistä.\nNyt pääsemme siihen kohtaan mikä sulatti meidän sydämet täysin. Siis aivan uskomatonta. Me ajattelimme, ettemme näkisi Sakura puita näin kukkaan puhjenneina vielä.\nEri kukkaisia Sakuroita. Punaisia ja valkoisia <3\nTäällä puistossa oli myös Koi kaloja ja ne oli vielä hieman isompia kuin edellisessä puistossa, mutta ne oli väriltään niin tummia, etten saanut niistä kuvia. Täällä puistossa oli taas enemmän sorsia.\nYstäväni ovat pyytäneet kuvia ruuista joita host perhe meille tekee. Tässä muutamia ruokia.\nKirjoitellaan taas, kohta puoliin nukkumaan. Oyasuminasai!\nLähettänyt Tindessa klo 4.43\nTunnisteet: eläimiä, Japani, kirkko, luonto, paljon kuvia, reissu, ruoka, sää


Neuleet ja ompelukset: Nordic stripes\nLähettänyt Heffaklumpen klo 19.51\nTiia N 26. heinäkuuta 2015 klo 21.02\nTosi kauniit nämä sun sukat, tyttärellä on hyvä värisilmä. :)\nHeffaklumpen 27. heinäkuuta 2015 klo 8.13\nKiitos! Itse en tuollaista yhdistelmää osannut ajatellakaan joten täytyy päästää lapset useammin lankalaatikpille valitsemaan.\nMarjaana 27. heinäkuuta 2015 klo 6.43\nKauniit sukat tuli! Mutta mitä ihmeen jännää sinulla nyt on puikoilla? Varsinkin nuo varpaat kiinnostavat. :)\nHeffaklumpen 27. heinäkuuta 2015 klo 8.12\nJäi vähän päälle tuo "selätä vaikea ohje" ja nappasin intarsia sukkien ohjeen Ravelrysta :-)\nZelda 27. heinäkuuta 2015 klo 9.30\nMiunMaun 29. heinäkuuta 2015 klo 22.02\nÖööh... Stressitön neulonta ja kirjoneulesukat alle kahdessa vuorokaudessa eivät kuulu mun sanavarastossa samaan lauseeseen :-D\nTosi kivat Nordic Stripesit kyllä tikuttelit.\nMysteryKnitter 4. syyskuuta 2018 klo 0.33


Majoitus - Suomen suurimmat lavatanssifestarit Himoksella Majoitus - Suomen suurimmat lavatanssifestarit Himoksella\nTanssit polkaistaan käyntiin perjantaina 26.8.2022, mutta osaan Himoksen mökeistä voit saapua viikonlopun hinnalla jo torstaina 25.8.2022. Torstaista varatun mökin voit lunastaa käyttöösi myös perjantaina aamulla klo 10.00 alkaen ja siten välttää suurimmat ruuhkat. HimosLomilla on vuokrattavissa satoja erilaisia mökkejä ja huviloita alkaen 195 €/vkl, joten löydät varmasti festivaaliseurueellenne sopivan loma-asunnon.\nVALITSE MÖKKISI TÄSTÄ!\nFestivaalivieraillemme varattu karavanalue on Himos Park -alueella, aivan tapahtumateltan läheisyydessä. Karavanalue on tarkoitettu ainoastaan Lavantassifestareille lipun ostaneille. Alue on K-18.\nKaravanpaikan hinta on 95 € / pe-su.\nOSTA KARAVANPAIKKASI TÄSTÄ!\nKaravanalueelle voi saapua perjantaina klo 10 alkaen. Alueelle ei voi vielä tulla torstaina, eikä myynnissä ole lyhyempiä ajanjaksoja.\nMikäli ostat karavanpaikan onlinestä, tulee lippu olla mukana karavaanialueelle saapuessa, jolloin ne luetaan sähköisesti. Voit näyttää lipun matkapuhelimesta, tabletista tai paperitulosteesta.\nKaravanpaikan varausta ei voi perua, mutta sen voi välittää toiselle henkilölle antamalla karavanpaikan lipun tulijalle.\nKaravanalue on ainut paikka, jonne voi pysäköidä karavan-ajoneuvon tai vaunun. Viranomaismääräyksen mukaan ei siis ole sallittua laittaa vaunuaan kaverin vuokraaman mökin pihaan.\nKaravanalue on Himos Park -alueella, aivan tapahtumateltan läheisyydessä. Näin ollen teltan musiikki kuuluu jossain määrin myös karavanalueelle.\nKaravanalueelle myydään 50 sähköllistä karavanpaikkaa. Yksi paikka sisältää yhden suko-pistorasian. Sähkö on tarkoitettu vain matkailuajoneuvon oman/kiinteän lämmityksen, jääkaapin ja valaistuksen käyttöön, ylimääräiset ja irralliset laitteet voivat aiheuttaa ylikuormituksen tai oikosulun. Jatkojohdot ja adapterit tulee olla karavaanarilla itsellään.\nKaravaanareilla on käytössä aivan alueen vieressä olevan Riemun sosiaalitila, jossa on naisten ja miesten suihkut sekä wc-tilat ja kemmsan tyhjennyspaikka.\nKaravanalueella ei ole ruuantekomahdollisuutta.\nPaikkoja ei ole numeroitu, vaan ne jaetaan saapumisjärjestyksessä.\nKaravanpaikat on tarkoitettu ainoastaan asuntoautoille ja asuntovaunuille. Mikäli tulet matkailubussilla, rekasta muunnetulla matkailuajoneuvolla tai vastaavilla isokokoisilla ajoneuvoilla, tulee sinun ostaa kaksi paikkaa (2*95 €). Sinun tulee ennakkoon lähettää meille kuitit ostamistasi paikoista ja kertoa minkälaisella ajoneuvolla olet tulossa, jotta osaamme varata ennakkoon karavanalueelta tilan käyttöösi. Lähetä kuitit/liput ja tiedot: himoslomat@himoslomat.fi.\nHuomioithan, että turvavälien seuraaviin karavaanareihin tulee täyttyä!


Näytetään tekstit, joissa on tunniste viini. Näytä kaikki tekstit\n**Viini on terveellistä tutkijat julistavat tiedelehdessä Annals of Internal Medicine. Tämä on tietenkin hyvä uutinen viinin ystäville. Vain tällainen ilonpilaajaskeptikko kuten minä, voi olla tästä asiasta eri mieltä. Tutkijat tosin lähenevät jyrkkää kantaani viinin suhteen sanomalla, että viini on hyvää sydämelle vain jos juo enintään kaksi lasia päivässä.Maltti on valttia viininkin suhteen. Tutkijoiden kanta on, että maltillinen punaviinin juonti on suositeltavaa, mutta jo kahden lasin ylittävä päiväannos voi johtaa päinvastaisiin terveysvaikutuksiin. Kolme lasia punaviiniä päivässä nostaa verenpainetta.Harvardin yliopiston tohtori Kenneth Mukamal, joka on yksi tutkimusraportin kirjoittajista sanoo, että on paikallaan puhua lääkärin kanssa ennen kuin lähtee toteuttamaan viiniterapiaa. Erityistä varovaisuutta viinin suhteen Mukamal kehottaa noudattamaan sellaisten potilaiden suhteen, jotka kärsivät korkeasta verenpaineesta. Punaviini kohottaa entisestään verenpainetta.Tämän uuden viinitutkimuksen tulokset on saatu pitkään jatkuneessa "Health Professionals Follow-Up Study" nimisessä tutkimuksessa, joka käynnistyi Harvardin yliopiston toimesta jo vuonna 1986 ja siihen on osallistunut noin 51000 amerikkalaista miespuolista terveydenhoidon ammattilaista. Tunnettu ravintotieteilijä Walter Willett on tämänkin tutkimuksen taustalla.Lähde: Aftonbladet, 2.1.2007Varustan nämä juttuni jatkossa luotettavuusmerkinnöillä: *** = Erittäin luotettava tutkimustieto** = Tietoa voidaan pitää jokseenkin luotettavana* = Asiantuntijat kiistelevät tiedon luotettavuudesta# = Todennäköisesti epäluotettava tutkimustieto## = Erittäin pienen tutkijapiirin levittämä harhaoppi### = Täydellistä huijausta alusta loppuun saakka\n▼ tammikuu 2007


Visma Ski Classics Ylläs-Levi 14.4. hiihtomaratonilla tärkeä vaikutus alueelle - Levi\nVisma Ski Classics Ylläs-Levi 14.4. hiihtomaratonilla tärkeä vaikutus alueelle\nToista vuotta peräkkäin hiihdettävä kansainvälinen Visma Ski Classics Ylläs-Levi –kilpailu kehittyy positiivisesti. Tapahtuma tuo tuntureihin kansainvälisen tuulahduksen ja sillä on suuri taloudellinen vaikutus niin Leville kuin Ylläksellekin.\nLevin ja Ylläksen kevätkausi huipentuu lauantaina 14.4., kun reilu tuhat hiihtäjää ottaa osaa Ylläs-Levi maratonhiihtoon eliitti- ja harrastesarjoissa 70km sekä 55km matkoilla. Tapahtuma kasvaa joka vuosi sekä kilpailijamäärältään että tapahtumana. Kilpailijamäärässä kasvua tulee olemaan noin 40%, josta syntyy merkittävä aluetaloudellinen vaikutus alueelle. Tapahtuma on selkeästi toivottu lisä Lapin kevätkauden kilpailutarjontaan.\n- Vaikka viime vuonna meillä oli erinomainen kilpailu, tämä vuosi tulee nostamaan rimaa entisestään. Meillä on oheistapahtumia, kuten 24 tunnin maailmanennätysyritys maalialueella jo torstaina sekä tapahtumatori lauantaina unohtamatta päätösgaala. Hiihtäjille olemme kehittäneet reittiä ja varmistanut, että kaikki on huippuluokkaa, kertoo Levi Events Oy:n tapahtumajohtaja Otto Lintunen.\nKevät on ollut Levillä ja Ylläksellä kasvun aikaa. Molemmissa keskuksissa kysyntä on kasvanut hienosti ja Ylläs-Levin sekä muiden tapahtumien ansiosta kauden odotetaan jatkuvan vilkkaana vappuun asti.\n- Olemme iloisia ja ylpeitä saadaksemme järjestää yhteistyössä Levin kanssa hienon maastohiihtotapahtuman. Kilpailijat ja yleisö tulee varmasti nauttimaan kilpailusta, kertoo Visit Ylläksen toimitusjohtaja Janne-Juhani Haarma.\nVisma Ski Classics Ylläs-Levi tuo Leville ja Ylläkselle yhteensä noin kymmenentuhatta lisäyöpymistä majoitusliikkeisiin, mikä on erinomainen lisä pitkittyneelle kevätkaudelle. Ylläs-Levi hiihtomaraton on osoitus siitä, kuinka tärkeitä kansainväliset tapahtumat ovat alueille ja niiden myynnille, kansainvälistä ja kansallista näkyvyyttä unohtamatta.\n- Hurja työnnäyte meidän tapahtumajärjestäjiltä ja talkooväeltä, jota on mukana runsaasti. Kiitokset kaikille järjestelyissä mukana olleille jo etukäteen. Levin alueelle tapahtumat ovat tärkeä osa destinaation kokonaistarjontaa. Visma Ski Classic -konseptia testataan nyt toista vuotta, kertoo Levin Matkailun toimitusjohtaja Mika Laasonen.\nYlläs-Levin lähtö tapahtuu lauantaina Ylläsjärveltä klo 09.25, kun naisten eliitti lähtee liikkeelle. Miesten eliitti starttaa samasta paikkaa klo 10.00. Harrastesarja starttaa 12.00 Äkäslompolosta. Ensimmäistä hiihtäjää odotetaan maaliin Levin keskustassa noin klo 12.30.\nKilpailussa on mukana mm. olympiavoittaja, 70km matkan lähettiläs Iivo Niskanen, jolle kilpailu on tämän kauden viimeinen.\nYlläs-Levi -hiihto televisioidaan ja lähetys on lauantaina 14.4. TV2 klo 12.40. Katso tarkemmat ohjelma- ja aikataulutiedot täältä.


Ostopalveluista ei apua tehohoitoon ja synnytyksiin\nKeskiviikko 17.10.2007 klo 17.20\nPotilaille kerrottava, mistä palveluja saa työtaistelun aikana\nOdottavat äidit voivat joutua lähtemään toiselle paikkakunnalle lastaan synnyttämään, jos hoitajien joukkoirtisanoutumiset toteutuvat. Synnytyksiin ja tehohoitoon ei ole tarjolla ostopalveluita. Kätilöitä ja tehohoidon taitajia ei pystytä myöskään millään kuukauden pikakoulutuksella kouluttamaan, sanoo hallitusneuvos Pekka Järvinen sosiaali- ja terveysministeriöstä.\nKätilöitä ei pystytä mistään tyhjästä nappaamaan, joten on mietittävä äitien ohjaamista sellaisiin sairaaloihin, joista kätilöt eivät ole irtisanoutuneet.\nEsimerkiksi Pohjois- ja Itä-Suomessa ei ole synnytyssairaaloita niin tiheässä kuin Etelä-Suomessa, ja siellä on aina voitu mennä kotipaikkakuntaa kauemmaksikin synnyttämään.\nTilannetta arvioidaan parhaillaan paikallisesti, ja järjestelyistä on tehtävä sopimukset sairaaloiden kesken. Tässä on vielä kuukausi aikaa varautua tilanteeseen ja tarkemmista suunnitelmista kuullaan ensi viikolla, lupaa Järvinen.\nTietoa tarjottava kansalaisille\nMinisteriö patistaa sairaanhoitopiirejä ja kuntia kertomaan kattavasti potilaille, missä hoitoa mihinkin vaivaan voi työtaistelun aikana saada. Järvisen mukaan tiedottamisessa on hyödynnettävä kaikkia kanavia.\nSairaanhoitopiirit ja terveyskeskukset kertovat palvelujensa keskittämisestä ja työnjaosta omalla alueellaan muun muassa omilla verkkosivuillaan. Avainasemassa ovat myös paikallislehdet ja paikallisradiot.\nTällä haavaan näyttää siltä, että työtaistelu vaikeuttaa erityisesti erikoissairaanhoitoa. Vanhusten hoito sen sijaan pystyttäneen turvaamaan muun henkilökunnan voimin.\nKuntien ja sairaanhoitopiirien on ensi sijassa turvattava tehohoito, ensiapu ja päivystys, synnytykset, raskauden keskeytykset sekä valmius suuronnettomuuksien varalta.\nMinisteriössä uskotaan, että kriittisetkin alueet voidaan turvata hyvällä yhteistyöllä, toimintoja keskittämällä, henkilöstön työaikajärjestelyillä ja siirroilla toisiin työtehtäviin. Myös lisäkoulutusta ja toimenkuvien tarkistamista tarvitaan. Potilaita voidaan joutua siirtämään sairaaloiden välillä, jos sairaalat keskittyvät tiettyihin tehtäviin.\nKyselytulvaan on varauduttu\nLääninhallitusten edustajat antoivat keskiviikkona ministeriölle ensimmäiset suulliset raporttinsa Tehyn joukkoirtisanoutumiseen valmistautumisesta. Kaikki sairaanhoitopiirit eivät olleet Järvisen mukaan vielä edes saaneet tähän aamuunkaan mennessä Tehyn listoja irtisanoutumisesta.\nHoitajien irtisanoutumisilmoitukset pitää olla jätettynä ensi maanantaina, jos niiden on tarkoitus tulla voimaan marraskuun 19. päivänä. Ministeriö on pyytänyt uudet päivitetyt tiedot maanantaihin mennessä, ja seuraava virkamiestyöryhmän kokous on tiistaina heti aamusta. Sen jälkeen pitäisi olla jo aika hyvä kokonaiskuva tilanteesta, uskoo Järvinen.\nTerveydenhuollon oikeusturvakeskus ja lääninhallitukset valvovat, miten kansalaiset hoitonsa saavat. Etukäteen on varauduttu kyselytulvaan ja yhteydenotoista raportoidaan ministeriölle. Lääninhallitukset raportoivat oman alueensa tilanteesta ministeriölle viikoittain.


Hyvinkäällä ammuttu naispoliisi pääsi pois sairaalasta – ”Se on vihdoin ohi!” - Kotimaa - Uutiset - MTV.fi\nHyvinkäällä ammuttu naispoliisi pääsi pois sairaalasta – ”Se on vihdoin ohi!”\nJulkaistu 02.09.2015 11:31\nViime viikonloppuna Heidi Foxellin työkaveri Tuomas Pelkonen juoksi sadan kilometrin matkan kerätäkseen rahaa kollegalleen.\nHyvinkäällä tapahtuneessa ampumisessa vakavasti loukkaantunut poliisi Heidi Foxell, 27, on päässyt yli kolme vuoden jälkeen pois sairaalasta.\n– Nyt se vihdoin tapahtui! Muutin pois sairaalasta ja vietin ensimmäisen yön kuntoutuskeskuksessa. Olin niin innoissani koko eilisen päivän, etten meinannu pysyy paikoillani. Hoin vaan itselleni "se on vihdoin ohi, se on vihdoin ohi!" Nyt pystyn vihdoin keskittymään vain kuntoutumiseen! Foxell kirjoittaa Bulletproof-blogissaan.Vakavasti loukkaantunut Foxell oli sairaalassa yli kolme vuotta, ja hänelle tehtiin tuona aikana lukuisia leikkauksia.\n– Leikkauksissa tein kuulemma uuden maailmanennätyksen, kun mulle on tehty 50 leikkausta, missä on siis kunnolla leikattu. Nyt focus vaan paranemiseen ja siihen että pystyisin vielä kävelemään...Viime viikonloppuna Foxellin työkaveri Tuomas Pelkonen juoksi sadan kilometrin matkan kerätäkseen rahaa kollegalleen.Foxell loukkaantui vakavasti Hyvinkäällä toukokuussa 2012, kun häntä ammuttiin kiväärillä vatsaan.


Jari Sarasvuo Jenni Vartiaisesta: Se on noita!\nSunnuntai 22.9.2013 klo 14.42\nBisnesmies Jari Sarasvuo hehkuttaa Twitterissä Jenni Vartiaisen uutta Terra-levyä.\nJenni Vartiaisen uuden levyn käsiinsä saanut Sarasvuo kertoo kuuntelevansa levyä kolmatta päivää.\n- Ei perhana, akka on jatkanut matkaa vielä Seilistä! Se on Noita. #itkettää, Sarasvuo päivittelee.\nTerra julkaistaan virallisesti 4. lokakuuta. Sen ensimmäinen sinkku Junat ja naiset räjäytti jo pankin radiosoitoissa soidessaan viikon aikana lähes 500 kertaa.\nVartiainen on tehnyt uuden levyn avopuolisonsa tuottaja Jukka Immosen sekä Teemu Brunilan ja Mariskan kanssa.\nVartiaisen edellinen levy Seili on myynyt yli 153 000 kappaletta. Supermenestys ei kuitenkaan tuonut Vartiaisen mukaan paineita, vaan hän kertoo tehneensä levyä rauhallisin ja määrätietoisin tuntein.\n- Tiesin tarkalleen mihin suuntaan mennään ja mikä lopputulos on, Vartiainen kertoo sivuillaan.


Constin lasiosaaminen kruunasi Ravintolakoulu Perhon juhlavuoden - Consti Yhtiöt\nConsti → Ajankohtaista → Constin lasiosaaminen kruunasi Ravintolakoulu Perhon juhlavuoden\nJos et ole hetkeen kulkenut Mechelininkatua Helsingin Etu-Töölössä, saatat yllättyä Ravintolakoulu Perhon kohdalla. Viime vuonna 80-vuotisjuhlavuottaan viettäneelle ravintola-alan instituutiolle on noussut näyttävä lisärakennus, jonka julkisivu on modernin lasirakentamisen taidonnäyte.\nLisärakennuksen peruskivi muurattiin elokuussa 2014 ja nyt ABC:n huoltamokiinteistön vieressä Perhonkadulla on hienot lisätilat opetukselle ja opiskelijahuollolle.\nConsti Julkisivujen taidonnäytettä voi ihailla kuka tahansa ohikulkija: rakennuksen lasiseinien rakenteiden toteutus on Constin lasirakentamisen projektipäällikkö Rauno Lehtimäen tiimin kädenjälkeä.\nNykytekniikka mahdollistaa eheän, yhtenäisen pinnan\nLehtimäki seisoo pääsisäänkäynnillä ja esittelee Constin asentamaa Pilkington Planar™ -rakennetta. Se ansiosta sisäänkäynnin lasipinta on eheä ja yhtenäinen, mikä ei vanhemmilla tekniikoilla olisi ollut mahdollista.\nJulkisivussa Consti on hyödyntänyt pistekiinnitteistä lasitusjärjestelmää, jonka ansiosta professori Oiva Toikan suunnittelema 10×35 metrin kokoinen hedelmä- ja kasvisaiheinen lasipiirros kohoaa seinästä erillisenä tehostelasina.\n– Tämä kohde oli äärimmäisen mielenkiintoinen, mutta samalla myös haasteellinen lasien koon ja kuviotekniikan vuoksi. Teimme arkkitehdin ehdotuksen pohjalta soveltuvuustutkimuksen, jonka pohjalta esitimme parhaiten sopivaa tekniikkaa, liittymärakenteita ja detaljeja. Tuki- ja liittymärakenteissa lopulliset valinnat teimme yhteistyössä kohteen rakennesuunnittelijan kanssa, Lehtimäki kertoo.\nKun projektipäällikkö johdattaa kierrokselle lisärakennuksen ympäri, paljastuu lisää moderneja lasiratkaisuja. Päivänvalo ja kaupungin öinen valaistus leikkivät pinnoilla eri tavoin, joten valmistuttuaan rakennusta on tultava katsomaan myös auringon laskeuduttua.\nLasi kuuluu moderniin kaupunkikuvaan\nLehtimäellä on takanaan jo yli 20 vuotta lasirakentamisen parissa, ja hän on seurannut alan kehitystä kirjaimellisesti nenä kiinni lasissa.\n– Suomalaisen lasiarkkitehtuurin taso on noussut korkeaksi. Perho on hyvä esimerkki äärimmäisen hienostuneesta ja detaljoituneesta suunnittelusta. Nykyaikaiset lasirakenteet tarjoavat arkkitehdeille valtaisat mahdollisuudet.\nAuringossa välkkyvät lasirakennukset ja -katokset ovatkin nousseet olennaiseksi osaksi modernia kaupunkikuvaa.\n– Lasi on tyylikäs ja kiitollinen materiaali, sillä se on ominaisuuksiltaan stabiili ja pysyy helposti puhtaana. Lisäksi lasilaatujen tekninen kehitys mahdollistaa lasin käyttämisen melkein millaisissa rakennuksissa tai rakennelmissa tahansa, Lehtimäki listaa.\nLasirakentaminen vaatii ammattitaitoa ja kokemusta\nModernit, haastavat lasipinnat toisaalta mittaavat toteuttajien ammattitaidon. Constia työllistävät tällä hetkellä erityisesti 90-luvulla toteutetut lasiprojektit, joissa rakentajat eivät ole vielä hallinneet lasirakentamisen kaikkia ratkaisuja ja teknisiä haasteita.\n– Meillä Constissa on lasirakentamiseen kokeneiden ammattilaisten joukko. Lasin käsittely on oma erikoisalansa, ja huolellinen suunnittelu ja tarkat pohjatyöt ratkaisevat rakenteen onnistumisen, Lehtimäki muistuttaa lopuksi.\nHaaga Instituutti -säätiön n. 7,5 miljoonan euron suuruisen hankkeen rakennuttajakonsulttina toimi Indepro Oy ja arkkitehtisuunnittelijana Arkkitehtitoimisto SARC Oy pääsuunnittelijanaan arkkitehtiprofessori Jan Söderlund ja Katariina Sewon.\nRauno Lehtimäki projektipäällikkö, lasirakentaminen Consti Julkisivut Oy\npuh 050 599 8767 s-posti: rauno.lehtimaki@consti.fi\nLisää tietoa aiheesta lasirakentaminen


EmCom party on the Air 11.11.2007 - Kouvolan Radiokerho ry - OH5AG - Vuodatus.net -\nKansainvälinen kriisiviestintäharjoitus on juuri meneillään ja sanomia on lähetetty ja välitetty ulkomailta Suomen pääasemalle. Esa lähtenee ostamaan maitoa, jotta saadaan kahvi- ja teepannut tulille.\nHarjoitus on ohi, omalta osalta meni melkein sääntöjen mukaan. Omista sanomista unohtui pelastusalueen (Rescue area) numero, kun se tuli mieleen vasta sanomien lähettämisen jälkeen. Olihan siitä jossain s-postissa mainittu... Viimeisellä tunnilla olisi ollut kaksi Saksasta 20:llä vastaanotettua välitettävää sanomaa OF3F/D:lle, mutta kelien heikkenemisen ja toisen radion omituisen toimintahäiriön vuoksi ne jäi toimittamatta.\nTilaamaton ohjelmanumero oli jossain vaiheessa kuulunut ihmeellinen "mossahdus", joka kuulosti suunnilleen sulakkeen palamiselta tai elkon poksahdukselta. Syyllistä ei kuitenkaan löydetty. Kaikki laitteet näyttivät toimivan normaalisti. Pitää viikon päästä tutkia lisää.\nMuuten harjoitus toimi, ohjeistus olisi ehkä voinut olla kattavampi, tai sitten en vaan taaskaan ymmärtänyt... Kiitos Hannulle ja Saaralle mukanaolosta ja avusta.\nHannu, OH5FP, kuulostelee EmCom Party-asemaa taajuudella 3760 kHz.\nLähettänyt: oh5ag - 11.11.2007 klo 14.34


Home Tour: Kitchen Before - Coffee Table Diary\nAurinkoista perjantaita! Kirjoiteltuani jo aiemmin keittiön tulevista muutoksista, ajattelin räpsäistä teille muutaman kuvan tilan nykyisestä ilmeestä. Näihin kuviin on itsestäkin hauska palata sitten kun viimeistelyt on vihdoin tehty. Tässä siis muutamia ”ennen” kuvia, ”jälkeen” tilannetta odotellessa. Toivottavasti näiden pikaisesti otettujen kuvien avulla suunnitellut muutoksetkin avatuvat paremmin.\nA few pictures from our kitchen before the planned changes. Hopefully soon you’ll see the ”after” pictures too! Have a good day and enjoy the sun!\nAvainsanat: Artek Huonekalut/furniture Ikea Keittiö/Kitchen klassikko/classic Kotini/My Home Kvik Messinki/Brass sisustus/interior design tuoli/chair Valaistus/Lighting Vintage\nIhanaa kuulla, että normaalioloissa edes sisustusaiheisen bloggaajan keittiö ei näytä tuolta! Masentuisi yksi jos toinen lehtikasojen jne kanssa elävä, jos ei tällaista ihanaa lievennystietoa sisältyisi kirjoitukseen. 🙂\nIhana valo noissa kuvissa!\nHeh, ei todellakaan! 😀 Epäjärjestystä ja sotkua on meillä ihan niin kuin varmaan suurimmalla osalla. Ihanaa kun välillä edes pienen hetken näyttää tältä… 😉 Ilta-aurinko oli ihana kuvaushetkellä!\nMirka – Kauniit Neliöt 14.03.2015\nKaunis keittiö, jo ennen viimeistelyäkin! Ja ihanat nuo Kilta-tuolit 🙂\nKiitos Mirka! Kilta-tuolit on omatkin suosikit ja sopii kivasti saman vuosikymmenen talon henkeen. 🙂\nSofia F 15.03.2015\nKaunis on tosiaan vaaleanakin, mutta kyllä se väri varmasti antaa luonnetta 🙂 Ihan mahtava tuo illuusio kapeista ja korkeista kaapeista!\nKiitos! Tällaisessa kauniissa valossa vaalea keittiö pääsee oikeuksiinsa ja itsekin tykkään ilmeestä paljon! Tuo illuusio on tosiaan ihan mahtava – ilme olisi paljon raskaampi jos kaapisto olisi syvempi. 🙂\nMS Ordinary 24.03.2015\nHauska nähdä, miten meiltä löytyy samoja tuotteita (kultakellot, Killat, kvartsitaso) mutta fiilis on aivan erilainen. Kaunis ja tyylikäs tunnelma teidän keittiössä 🙂\nHei ja kiitos kommentistasi! 🙂 Todella paljon samoja elementtejä tosiaan löytyy meidän keittiöistä. Klassikkoja on helppo yhdistellä usealla kauniilla tavalla, siten että lopputulos voi olla hyvinkin erilainen. Kaunis ja persoonnallinen koti teillä!


My Runway of Life: 5 days\nEilinen spinning vaihtui pão de queijon ja suklaakakun syomiseen, seka lahjojen saamiseen... Spinning ryhma, jonka kaa oon innokkaasti melkein koko vuoden polkenut pari kolme kertaa viikossa, paatti jarjestaa mulle laksiaiset!!\nKun saavuin salille, nain vastaanottotiskilla kakun, pari limsapulloo ja muuta naposteltavaa. Aattelin etta jollain on varmaan synttarit. Nousin rappuset ylos ja menin venytteleen. Monta ihmista tuli mua moikkaan ja jutteleen "joko lahtopaiva lahestyy???" ja yks mies sano mulle "Hei ma unohdin kameran kotiin!! Ehdinkohan ma kayda hakemassa sen..." sit yks nainen suhahtaa sille: "Psssssst! Se on yllatys........" Kaansin akkia paani ja leikin etten kuullut. Tiesin etta luvassa on jotkut kekkerit mulle :D\nTunnin alussa poljettiin kolmen biisin verran, kunnes spinning-vetaja alko raahaan poytaa, mukeja ym. sinne saliin. Lopetettiin polkeminen, ja vetaja luki mulle paperin mihin kaikki oli kirjottanu mulle jonkun pienen viestin. Lisaks sain vetajalta ja yhdelta toiselta naiselta lahjan; vetajalta ihanan sportti-topin (josta laitan myohemmin kuvaa) ja naiselta pyyhkeen, johon on kirjailtu : Inês Susanna. Jep, taalla kaikki kirjottaa mun nimen tolla aksentilla.. Mut aivan ihana juttu oli ! Tulin niin iloseks :) Laitan tosta tapahtumasta kuvia HETI kun saan ne kasiini...\nHuomenna on sit Festa Junina, jossa pallistelen mun "morsiusmekossani"... Tulee mielenkiintosta :D Ja nyt haivyn mun viiimeiselle enkuntunnille (taalla). Adeus. Ai miten surullista, mulla ei oo mitaan kuvia nyt tahan...\nLähettänyt Ines Kaivonen klo 19:51\nTunnisteet: Brasil, läksiäiset, yleistä\nRose 30. kesäkuuta 2011 klo 21.21\nEikä, vau. Mäkin menen jo ihan sanattomaks tommosesta prinsessakohtelusta! :o\nYksi ainokainen viikko\nAté....... nunca mais?\nViikko mihin katosit?


Aineksia hyvien verkkosivujen luomiseen | WebWire - Kotisivut, verkkokaupat ja digitaalinen markkinointi, Oulu\nAineksia hyvien verkkosivujen luomiseen\n1. Asiakaslähtöisyys - Tunnista kohderyhmät ja toimi sen mukaisesti\nÄlä kohdista markkinointia kaikkiin ihmisiin kerrallaan, vaan tunnista mahdolliset asiakkaat, luo heistä erilaisia kohderyhmiä ja käytä markkinoinnin resurssit heihin. Markkinoinnin tulisi olla mahdollisimman "henkilökohtaista" jokaiselle kohderyhmälle. Tunnista asiakkaan tarpeet ja ongelmat lähestyessäsi heitä. Tarkoituksena luoda asiakkaalle tunne siitä, että tämä on tarkoitettu juuri hänelle. Panosta erityisesti niihin asiakkaisiin, jotka ovat tehneet ostopäätöksen. Älä keskity liiaksi yritys- tai tuotekeskeiseen lähestymistapaan.\nMikä on se jokin, jonka vuoksi asiakkaan tulisi valita sinun palvelusi ennen muita kilpailijoita. Asiakas on helpompi vakuuttaa, mikäli verkkosivut edustavat samaa erityispiirrettä kuin yrityskin. Esimerkiksi verkkosivujen on syytä olla laadukkaat silloin, kun yritys lupaa tarjota (parempaa) laatua tai laadukasta palvelua.\n3. Älä unohda vanhoja asiakkaita\nUusia asiakkaita hankkiessa on hyvä muistaa, että vanhat asiakkaat voivat olla tärkeä voimavara yrityksen kasvamisen kannalta. He voisivat suositusten avulla viedä sanaa eteenpäin, mikä on luotettavampaa kuin että vaihtoehtoisesti yritys tekisi samoin. Vanhoja asiakkaita voisi ajoittain kannustaa suosituksiin palkitsemisen avulla esimerkiksi tarjoamalla alennuksia tai muita henkilökohtaisia etuja.\n4. Sosiaaliset mediat\nSosiaaliset mediat edesauttavat tutustumaan potentiaalisiin asiakkaisiin, antamaan heille tietoa ja markkinoida. Ilmainen, helppo ja ajankohtainen tapa tavoittaa ihmiset. Sosiaalisen median kautta lisää liikennettä verkkosivuille. Kampanjat, tykkäämiset, jakamiset ja palaute lisäävät näkyvyyttä ja luotettavuutta.\n5. Hakukoneoptimointi - Auta asiakkaita löytämään sinut\nTunnista millä hakusanoilla asiakkaat hakevat ja löytävät sinun palvelusi. Luo tekstisisältöä jossa esiintyvät tärkeimpiä yritykseesi liittyviä hakusanoja. Mikäli Google Adwords\n6. Verkkosivujen ulkoasu\nLuo hyvä ensivaikutelma, joka edistää vierailijan motivaatiota pysyä sivulla. Teknologia kehittyy jatkuvasti, minkä vuoksi yritysten on oltava ajan tasalla menestyäkseen. Toimivat, näyttävät ja uniikit verkkosivut tarjoavat asiakkaille positiivisen ja luotettavan ajatuksen/asenteen.\n7. Tee asioimisesta ja ostamisesta helppoa\nTee useita erilaisia tapoja yhteydenottoon kuten esimerkiksi chat, yhteydenottolomake ja sähköposti. Ohjeista riittävästi, jotta asiakas tietää kuinka toimia seuraavaksi. Minimoi tilausprosessin välivaiheet, jotta madaltaisit asiakkaan kynnystä ostamiseen.\n8. Tarjoa asiakkaille kaikki tieto, jota he tarvitsevat\nVierailijan on luotettava yritykseen, jotta tästä voisi tulla asiakas, minkä vuoksi on tärkeää tarjota kaikki mahdollinen tieto. Tuotetietojen ja toimituksen lisäksi olisi hyvä tietää esimerkiksi referenssit ja muiden asiakkaiden arvostelut\n9. Keskitä resurssit viisaasti\nVaikka ulkoasu on tärkeä, älä käytä liikaa resursseja uniikin ja näyttävän ratkaisun tekemiseen vaan sisältöön, sen merkityksellisyyteen ja hyvään käytettävyyteen.\n10. Perusta blogi sivullesi\nSäännölliset julkaisut tehostavat hakukonetuloksia, joilla sivustolle löydetään. Asiakkaat löytävät paremmin verkkosivuille, mitä enemmän siellä on sisältöä.\n11. Tehosta ja automatisoi markkinointia oikeilla työkaluilla\nYksi merkittävä tekijä liidien hankinnassa on asiakastiedon keruu. Tietojen perusteella pystyt ”tutustumaan” asiakkaisiin, löytämään puutteita ja ongelmakohtia omasta liiketoiminnasta ja kehittämään sitä. Tähän on kehitetty lukuisia ohjelmia, jotka tekevät työt puolestasi.\nEsimerkkejä näistä ovat: Google Analytics tarjoaa maksuttoman kävijäseurantaohjelman, jonka avulla voidaan seurata kävijöitä verkkosivuillasi. Google Adwords taas on tehokas työkalu markkinointiin. Sen avulla voidaan määrittää tietyt hakusanat, joilla mainokset ilmestyvät. Asiakkaan klikatessa mainosta, hänet ohjataan ennalta määritellylle sivulle. Google Adwords on helppo integroida Google Analyticsin kanssa, jolloin yritys saa lisää analyysia siitä, miten markkinointi toimii.\nLisää tietoa työkaluista löydät linkeistä: Google Analytics ja Google Adwords\n12. Aloita muutos jo tänään\nTärkeintä on kuitenkin aloittaa, koska liiketoiminnassa asiat eivät järjesty itsestään. Helpoiten se onnistuu, kun otat yhteyttä alla olevalla lomakkeella.


Työajanhallintaohjelmisto – keino säästää työvoimakustannuksissa – Procomp\nTyöajanhallintaohjelmisto – keino säästää työvoimakustannuksissa\nYlityötunnit ja lisähenkilöstön käyttö lisäävät aina työvoimakustannusten määrää. Työajanhallinta-ohjelmiston avulla pystytään varmistamaan se, että työaika suunnitellaan ja toteutetaan työntekijöille mielekkäästi, mutta kuitenkin ilman turhia kustannuksia työnantajalle.\nTavoitteena saada työn kustannukset ja tuotot tasapainoon\nTehokkaasti käytetty työaika pohjautuu aina perusteltuun tietoon siitä, milloin henkilökuntaa oikeasti tarvitaan paikalle enemmän ja milloin pärjätään vähemmällä. Ylityötuntien teettäminen tai lisähenkilöstön palkkaaminen nostavat aina henkilöstökustannuksia – usein vieläpä täysin tarpeettomasti. Esimerkiksi ylityökustannukset, jotka ovat yleensä suurin työvoimakustannuksia kasvattava tekijä, on mahdollista saada hallintaan – jopa poistaa -tehokkaan suunnittelutyön avulla.\nTyövuorosuunnittelun tavoitteena on kohdentaa käytössäolevat henkilöstöresurssit oikein. Tehokas työajanhallinta ilman siihen suunniteltua erikoisohjelmaa on kuitenkin usein mahdotonta. Ohjelmiston käytön tarve korostuu etenkin niillä aloilla, joilla tehdään pääsääntöisesti vuorotyötä tai joilla henkilöstön vaihtuvuus on suuri.\nTyöajanhallintaohjelmistosta on useita hyötyjä\nTyöajanhallintaohjelmisto mahdollistaa johdonmukaisen, oikeudenmukaisen jatyöntekijöiden erityispiirteet huomioivan johtamistavan, joka johtaa yrityksen kannalta tehokkaaseen toimintaan. Sen avulla on muun muassa mahdollista tehostaa palkanlaskentaa, vähentää ylitöitä tai lisätä myyntiä oikealla miehityksellä.\nTyövuorojen suunnittelu ja palkanlaskentaan tarvittavien tietojen käsittely lohkaisee yleensä suuren osan esimiesten tai vuoropäälliköiden työaikaa. Kun näitä työtehtäviä saadaan tehostettua työajanhallintaohjelmiston avulla, jää heillä enemmän aikaa myös tärkeälle esimiestyölle.\nLue lisää tehokkaan työajanhallinnan tuomista kustannussäästöistä\nLataa maksuton pikaoppaamme, jossa kerrotaan, miten työajanhallintaohjelmisto voi auttaa työvoimakustannusten hallinnassa.\n25.10.2012 Koulukyydit – mikä avuksi kustannusten hallintaan?\n07.11.2012 Tehosta työvuorojen suunnittelua työajanhallintaohjelmistolla


Sanoma antoi tulosvaroituksen - arvoloukku realisoitumassa\nYhtiö arvioi mainosmarkkinoiden tärkeimmissä toimintamaissa olevan heikommat kuin mitä yhtiö ennakoi aiemmin.\nVuonna 2013 Sanoma odottaa konsernin liikevaihdon laskevan yli 4 prosenttia edelliseen vuoteen verrattuna. Liikevoiton ilman kertaluonteisia eriä arvioidaan olevan alle 180 milj. euroa. Aiemman ohjeistuksen mukaan liikevaihdon arvioitiin laskevan 2 – 4 prosenttia edelliseen vuoteen verrattuna. Liikevoiton ilman kertaluonteisia eriä arvioitiin olevan 180 – 205 milj. euroa.\nTutut syyt tulosvaroitukselle\nTulosvaroituksen syyt eivät yllätä – taustalla ovat Euroopan ja mainosmarkkinoiden heikko tilanne.\n“Sanoman näkymät perustuvat oletukseen, että Euroopan taloudellinen tilanne pysyy heikkona, joka vaikuttaa mainosmarkkinoihin negatiivisesti Sanoman tärkeimmissä toimintamaissa. Sanoman arvion mukaan on epätodennäköistä, että markkinaympäristö paranisi selvästi toisella vuosipuoliskolla”, yhtiö kertoo tiedotteessaan.\nYhtiö käynnistää näkymien heikentymisen vuoksi uusia uudelleenjärjestelyjä.\n“Vastauksena taustalla olevaan kuluttajakäyttäytymisen ja mainosmarkkinan muutokseen jatkamme edelleen investointeja tärkeimpien toimintojemme transformaatioon. Olemme lisäksi käynnistäneet kuluttajamedian liiketoimintojen uudelleenjärjestelyn, joka koskee sekä tuote- että palveluvalikoimaamme ja kulurakenteita. Liiketoimintojen uudelleenjärjestely muuttaa konsernin taloudellista profiilia ja voi vaikuttaa arvonmäärityksiin.” kertoo Sanoman toimitusjohtaja Harri-Pekka Kaukonen\nSanoma julkistaa vuoden 2013 tammi–kesäkuun osavuosikatsauksen 1.8.\nSanoman vaikeudet ovat olleet tiedossa. Jo toinen tulosvaroitus tälle vuodelle hermostutti kuitenkin sijoittajat, ja yhtiön osake sukelsi välittömästi yli 4,5 prosentin laskuun. Vuoden 2011 lopusta on yhtiön markkina-arvosta häipynyt jo noin 80 prosenttia.\nAnalyytikoiden suosituksetkin ovat muuttuneet viimeisen vuoden aikana kielteisemmiksi. Vielä vuosi sitten myyntisuosituksia Sanoman osakkeelle antoi vain yksi analyytikko. Nyt “myy”-suosituksia tulee peräti viideltä analyytikolta.\nKesäkuussa suosittujen sijoitusblogien kirjoittaja Jukka Oksaharju jo varoitteli Nordnetblogissa Sanoman arvostustasoon liittyvästä arvoloukusta. Tuolloin Sanoman osakkeen arvostustaso P/E-kertoimella laskettuna oli alle 10 (laskettuna Factsetin kokoamien kuluvan vuoden konsensusennusteiden mukaan).\n“Matalalennon jatkuessa alhainen P/E-luku olisi mielestäni erityisesti Sanoman tapauksessa täysin perusteltu, koska yhtiö on varsin velkainen ja taserakenteeltaan merkittävästi liikearvoa sisältävä. Osakkeen korkea tasearvo suhteessa hintaan eli alhainen P/BV-luku pitää pintansa tasan niin kauan, kun yhtiön johto onnistuu välttelemään vääjäämättömiä alaskirjauksia, joita uskon tulevan vielä lisää kuluvan vuoden maaliskuussa julkaistujen jatkeeksi”, Oksaharju totesi Nordnetin blogissaan.\nEikä kasvunäkymissäkään ole Oksaharjun mukaan kehumista.\n”Henkilökohtaisesti en jaksa nähdä Sanoman kääntymistä kestävälle nousu-uralle liiketaloudellisen menestyksen osalta. Uuden median tarjoama kilpailuhaaste on valtaisa Sanoman päätoimialoilla: televisiossa haastajia ovat HBO:n, Netflixin ja Youtuben kaltaiset sisällöntuottajat, painettu media kohtaa haasteen internetissä ja tableteissa”, Oksaharju kirjoittaa.\nAvainsanat:arvoloukku, Sanoma, tulosvaroitus


Aletaan tehdä töitä. Lopetetaan järjetön säätäminen - Jarmo Jussi Kanerva\nSuomi on säätämisen, byrokratian ja maan tavan helvetti.\nSäätelyä pitäisi alkaa purkamaan ja miettimään kokonaisuuksia.\nHeti kun alkaa tehdä jotain, törmää säätelyyn, miksi ei voi tehdä. On paljon asioita, joita kansalaiset tekivät vuosisatoja. Nyt pitää olla anottu lupa, muodollinen pätevyys, kortti tehdä. Jos pääsee tekemään jotain, pitää raportoida ja todennäköisesti tehdä raporteista byrokraateille yhteenveto.\nUskon, että maassa koulutus- ja tarkastustoiminta lobbaa lakeja ja säädöksiä. Moniportainen ajokortti on erikoinen Euroopassa. Se on kallis, noin 4000 euron paperi. Outous on, että ajokortilla saa ja ei saa ajaa. Työmaille vaaditaan tusina korttia, joita ei muissa maissa tunneta.\nHyvää tarkoittavat kokonaisuutta ajattelemattomat päättäjät säätävät turhaa säätelyä. Valtakunnassa jarruina toimii painostusorganisaatiot, joilla omat edut, puolueet ja virkahenkilöitä. Usein perustellaan varmuuden vuoksi asiaa kun ei ole tietoa ja 1/2 kielletään turhaan, mielivaltaisestikin. Tätä esiintyy luontoarvoissa. Metsää ei nähdä aina puilta. Ja miljoonien projektit jää tekemättä.\nUsein osoittautuu, ettei päättäjä ole edes asiantuntija vaan toimitaan vaistonvaraisesti, mielikuvilla ja intuitiolla. Ja niin ettei voida syyttää minimoiden oma riski. Elämä on hallittu riski. Jokaista säätelyä varten luodaan organisaatio, tarkastajat ja muut. Osa säätelystä juontaa EU-määräyksistä. Usein niitä laajennetaan Suomessa ministeriöissä ja lisätään omaa ideologiaa mukaan. Joskus valmistelijat eivät tiedä miksi EU vaatimus on luotu. Vaalien alla ehdokkaat keksivät väkisin uusia hienolta kuulostavia ehdotuksia. http://kanerva.eu/fi/?p=539\nSäätelyn takia monen työttömän ei kannata ottaa pätkätöitä. On järjetöntä, ettei töitä kannata tehdä. Sakkona voi olla kannustinloukku, karenssiaika, voi menettää asuntonsa, elintaso laskee, ei voi ottaa sitten oman alan töitä kun niitä löytyisi. Näin ovat poliittiset johtajat päissään miettineet ja säätäneet.\nAloittavan yrittäjän aikaa menee noin 30 % byrokratian takia. On alvia, pidätyksiä, raportteja raportin perään. Ja kaikkea työtä ohjaa säätely. Todennäköisesti joutuu tekemään jonnekin ö-mappiin jatkuvia raportteja. Kun byrokratia ja säädökset on liian hankalia, jätetään tekemättä. Jos tarvitaan jotain, tilataan ulkomailta, missä säätelyt voi olla kevyempää tai missä on massatuotanto.\nItse tunnen elektroniikkateollisuutta. Siellä jokaisen laitteen pitää olla direktiivien mukainen. Sen varmistamiseksi tarvitaan 10 000 – 20 000 euron testit. Sama vaivaa muitakin aloja. Pienet yritykset joutuvat ottamaan suuret riskit aloittaessaan kilpailemaan isojen kanssa. Pieniä sarjoja ei kannata tehdä. Säädökset eivät tunne pienvalmistusta ja niin on haluttu. Säädökset ovat niin tiukat, että päästöt ovat mittalaitteiden rajoissa ja vaikea toteuttaa. Voidaan tarvita tiettyä tekniikkaa, joka saattaa olla patentoitua tai suojattua. Se rajoittaa kilpailua. Se sopii isojen kuvioihin.\nPeriaatteessa koulun myyjäisten pitää täyttää samat vaatimukset kuin ison leipomon tai kahvilan. Asiasta on haittaa yhteisölliselle toiminnallekin. Virallisesti pop up ravintolat ovat kiellettyjä.\nMaanviljelijöiden pitää käyttää valtavasti aikaa raportteihin ja tarkastuksiin. EU:n budjetista on ollut pitkään yli puolet maataloustukia.\nTalonrakentaminen tekee taloista kalliita. Ala on erittäin säädeltyä ja luvanvaraista. Kaiken loppupeleissä maksaa kuluttaja, kansalainen. On omituista, että yhdessä Euroopan hajanaisimmin asutussa maassa on lähes Euroopan kalleimmat asunnot.\nYhden tiedon mukaan Suomessa on enemmän maatalouden virkamiehiä kuin viljelijöitä. Kuulin 10 v. sitten huhuna, että opetusministeriön kulut olisi suuremmat kuin Suomen koulujen. Alkaa häntä heiluttaa jo koiraa.\nLisää aiheesta Suomi kuntoon ja nousuun http://kanerva.eu/fi/?p=532


Tutkimus: Kuinka Suomi on valmistautunut tekoälyn tuloon?\nSuomalaiset organisaatiot käyttävät tekoälyä vielä pitkälti kokeiluun ja oppimiseen. Vastuu tekoälyhankkeista lepää useimmiten yksittäisten asiantuntijoiden harteilla, ja vain harvalla organisaatiolla on selkeä malli siihen, miten onnistuneita ratkaisuja kehitetään ja otetaan laajemmin käyttöön. Menestyksekkäimmät hankkeet tuottavat organisaatioille kuitenkin jo todellista liiketoiminta-arvoa. Nämä tiedot käyvät ilmi Microsoftin ja PwC:n tuoreesta selvityksestä, johon haastateltiin tekoälykehityksestä vastaavia johtajia ja asiantuntijoita 20:stä tekoälyn hyödyntämisessä edistyksellisestä yksityisen ja julkisen sektorin organisaatiosta Suomessa.\nTekoälyn on ennustettu kasvattavan Suomen bruttokansantuotetta lähivuosina useilla miljardeilla ja kasvattavan yritysten tuottavuutta ja kysyntää. Näiden toteutuminen vaatii kuitenkin mittavia tekoälyinvestointeja ja tekoälyn laaja-alaista hyödyntämistä kaikilla toimialoilla. Selvityksen mukaan suomalaiset organisaatiot ovat tällä matkalla vasta alkuvaiheessa. PwC:n Digital Services -tiimin vetäjä Petri Salo toteaa:\n”Joukosta löytyy yksittäisiä onnistuneita keihäänkärkihankkeita, jotka osoittavat, että tekoälyn avulla tuotetaan jo tällä hetkellä todellista arvoa”\nSelvitykseen osallistuneet organisaatiot nimesivät tekoälyn hyödyntämisen suurimmat haasteensa:\ndatan luotettavuus ei ole vielä riittävällä tasolla (80 prosenttia vastaajista)\nteknologiat eivät ole vielä tarpeeksi valmiita (55 %)\nvalmius tekoälyn hyödyntämiseen ei ole riittävää (55 %)\n”Tekoäly tarjoaa suomalaisille organisaatioille valtavan potentiaalin. Viimeistään nyt on hyvä aika aloittaa tekoälytyö kilpailukyvyn parannusten ja hyötyjen saavuttamiseksi”, kertoo Microsoft Oy:n toimitusjohtaja Pekka Horo. ”Tärkeintä ei ole investoinnin koko, vaan rohkea kokeilu sekä uusien toimintojen ja valmiuksien omaksuminen askel kerrallaan. Yhteistyö yli organisaatiorajojen ja henkilöstön tekoälyosaamisen kehittäminen ovat nekin keskeisiä tekoälyhankkeiden menestystekijöitä organisaation koosta ja toimialasta riippumatta.”\nKaiken lähtökohta on data\nData on kaikkien tekoälykehityshankkeiden perusta. Selvityksen mukaan organisaatioiden suhde dataan on kaksijakoinen. 60 prosenttia vastaajista arvioi organisaationsa kyvyn kerätä asiakkaistaan ja toiminnoistaan liiketoiminnan kannalta relevanttia dataa hyväksi tai erinomaiseksi. Etenkin finanssipalveluiden ja kuluttajaliiketoiminnan toimijat luottivat datankeruutaitoihinsa. Toisaalta organisaatioiden datan varastointi- ja hallintaosaamisessa on vielä paljon kehitettävää: 70 prosenttia vastaajista arvioi näiden kykyjen olevan organisaatiossa keskivertotasoa tai tätä heikommat.\n”Dataosaaminen on avainasemassa tekoälyn hyödyntämisessä. Lähtökohtana kaikille organisaatioille on laittaa perusasiat kuntoon. Pitää varmistaa, että olennainen data on käytettävissä oikea-aikaisesti ja tarkoituksenmukaisesti ja että data on koko ajan turvassa. Hyväkään analytiikka ei korjaa huonoa tai puutteellista dataa”, Pekka Horo korostaa.\n”Tekoälysovellukset ja -algoritmit eivät ole päämäärä vaan työkaluja, joilla tuotetaan liiketoiminta-arvoa. Koko organisaation, niin johdon kuin kenttätyöntekijöiden, täytyy panostaa datalukutaitoihin. Kun datalukutaidot kasvavat, ihmiset osaavat avata mielensä datan hyödyntämisen ja tekoälyn mahdollisuuksiin”, PwC:n Petri Salo jatkaa.\nSuurin osa organisaatioista ei ole vielä tehnyt mittavia investointeja tekoälykokeiluihin. Selvitykseen osallistuneet suomalaisorganisaatiot arvioivat seuraavien 1–2 vuoden tekoälyinvestointiensa olevan keskimäärin 2–3 miljoonaa euroa. Investointien suuruutta on kuitenkin vaikea mitata, koska tekoälysovellukset ovat yleensä osa laajempaa digitaalista kehityshanketta. Menestyksekkäimmät käytössä olevat tekoälyratkaisut ovat vastaajien mukaan tuottaneet tutkimusorganisaatioille alkuinvestointiin nähden suhteellisen lyhyessä ajassa jopa 2–5-kertaisen tuoton.\nTällä hetkellä selvitykseen osallistuneiden organisaatioiden tekoälyhankkeet keskittyvät pitkälti asiakaspalveluun, logistiikkaan, markkinointiin ja myyntiin. Paljon hyödyntämättömiä mahdollisuuksia on etenkin hankintatoiminnoissa sekä HR- ja taloushallinnossa.\nSuomalaisten organisaatioiden tekoälyn tulevaisuuden visiot ovat vielä melko varovaisia. Selvityksestä käy ilmi, että seuraavan viiden vuoden aikana tekoälyn hyötyjen uskotaan syntyvän lähinnä erilaisten tekoälyavustajien käytöstä henkilöstön omien kyvykkyyksien tukena sekä automaation tuomista tuottavuushyödyistä. Vain 5 prosenttia vastaajista uskoi autonomisilla tekoälyratkaisuilla, kuten itseohjautuvilla autoilla, olevan merkittävää roolia organisaation toiminnassa vuonna 2023.\n”Kaikki haastatellut yritykset tunnistivat tarpeen lähteä rohkeasti kokeilemaan ja kehittämään tekoälyä hyödyntäviä ratkaisuja. Viesti oli selvä: nyt on aika toimia”, PwC:n Petri Salo tiivistää.\nKatso tilaisuuden webinaari tallenne ja lataa koko tutkimus: Uncovering AI in Finland\nSeuraa johtajaa: Mitä osaamista tekoäly edellyttää?\nUusi tapa ajatella digitaalista muutosta: Kokonaisvaltainen tekoälymalli\nLue lisää Miten rakennat sillan tekoälyhypen ja todellisuuden välille? Datapohjainen analytiikka Lukuaika, 2 min. 2 min.\nTekoälyhypeltä on mahdotonta välttyä, sillä tekoälystä kirjoitetaan nyt paljon. Ennen kuin otsikon kysymykseen voi järkevästi vastata, täytyy selventää pari perusasiaa. Tekoäly (tai AI) voidaan määritellä kategorisoimalla se esimerkiksi kolmeen osa-alueeseen: Ihmisen kaltainen toiminta ja simulointi. Esimerkkeinä chatbotit, virtuaaliassistentit, verkkopalvelujen suositukset aiempaan perustuen ja kognitiiviset palvelut kuten puheen, tekstin tai kuvan tunnistaminen. Analysoinnin ympärille rakennettu toiminta. […]\nSuurasiakasliiketoiminnasta vastaava johtaja\nLue lisää Seuraa johtajaa: Mitä osaamista tekoäly edellyttää? Datapohjainen analytiikka Lukuaika, 3 min. 3 min.\nJokainen teknologia käy läpi samat vaiheet tutkimuksesta ja kokeiluista käyttöönottoon ja soveltamiseen. Tällä hetkellä tekoälyn käyttöönottovaihe on täydessä vauhdissa. Yritykset soveltavat sitä työntekijöiden tukemiseen, asiakkaiden osallistamiseen ja liiketoiminnan uudistamiseen. ”Kaikki isot teknologiayritykset investoivat tekoälyominaisuuksiin. Niiden avoimissa visioissa tähtäimenä on oppia ihmisen ajattelu ja käyttäytyminen. Laskentatehoon yhdistettynä kehitys on väistämätön.” – Skandia Microsoft ja EY tekivät […]\nLue lisää Uusi tapa ajatella digitaalista muutosta: Kokonaisvaltainen tekoälymalli Datapohjainen analytiikka Lukuaika, 2 min. 2 min.\nTekoälyn vaikutus tulevaisuuden työhön herättää tällä hetkellä valtavasti keskustelua ja kohua. Yritysjohtajat ympäri maailmaa kysyvät itseltään useita kysymyksiä: Miten oma yritykseni voi hyödyntää tekoälyä tehokkaasti? Olemmeko perehtymässä oikeisiin liiketoimintamahdollisuuksiin? Olemmeko avoimia muutokselle? Matka digitaaliseen muutokseen tekoälyn avulla ei ole selkeä tai suoraviivainen. Teknologiat muuttuvat ja kehittyvät kaiken aikaa. Tekoälyn lähes loputtomalta tuntuvat potentiaaliset käyttötavat ovat […]\nLue lisää Miten Retail & CPG Industry selviytyy tulevaisuudesta COVID-19:n jälkeen Liiketoiminnan optimointi Lukuaika, 1 min. 1 min.\nMiten Retail & CPG Industry selviytyy tulevaisuudesta COVID-19:n jälkeen\nHaluatko tietää, mitä tulevaisuus tuo tullessaan vähittäiskaupalle, sähköiselle kaupankäynnille ja sosiaaliselle kaupankäynnille? Katso webinaarista oppeja Kiinasta.


Muusikoiden.net - Keskustelu - Muita kuin I-IV-V-sointukiertoja?\nAihe: Muita kuin I-IV-V-sointukiertoja?\nMillaisia ootte käyttänyt ja havainnut hyväksi?\nPeter Spiegelmann: Millaisia ootte käyttänyt ja havainnut hyväksi?\nA: I-I B: I-V-I\nEm-C-G-D on hyvä. Am-F-C-G on kans.\n25.12.2011 14:15:58 (muokattu 25.12.2011 14:19:32)\nE. vakavasti ottaen, kyllähän melkein kaikki hyvät popkierrot perustuu samojen kadenssien variaatioille. Rinnakkaismollia, urkupisteitä, kromaattisia bassolinjoja jne voi sit laittaa koristeeks et saa vähän hienompia nimiä samoille vanhoille sointuasteille.\nMitähän tässä nyt haetaan ja miksi?\nEP: Mitähän tässä nyt haetaan ja miksi?\neri variaatioita eri roomalaisten numeroiden yhdistelmistä.\n25.12.2011 15:19:16 (muokattu 25.12.2011 15:21:14)\nJos pistää googleen hakusanaksi "chord progression" niin löytää suuren valikoiman tavallisista.\nMut ei popin tavalliset sointukierrot poikkea "musiikista" kun musiikkia sekin on:\nJossain Bachin simppelissä C-duuripreludissa esiintyy kaikki tavalliset.\nHain inspiraatiota biisien kirjoittamiseen. Esimerkiksi IV - V - IIm- I ja VIIm-IV-I on tullut käytettyä itse.\nTähän vielä lisäisin, että ois halu käyttää erikoisempia sointuja kuten Cdim, Caug, Am7(b5) tai G7-9, mutta ne taitavat vaatia jazzahtavan laulumelodian. Vai ootteko käyttäneet peruspop/ rockmelodian kanssa? Yleensä tulee pysyttyä puhtaasti tietyssä sävellajissa, lisättyä siihen harmonista mollia tai murrettua sitä "bluesnuotein" (b3, b7).\nPeter Spiegelmann: VIIm-IV-I\nJanus: Hyi saatana.\nMiten niin huono sointukierto sun korvaas?\n27.12.2011 12:33:42 (muokattu 27.12.2011 12:35:25)\nOnhan tuo kieltämättä "omaperäinen". Pohjasävelliike on tritonus ja kvartti. Ensimmäisellä soinnulla ei ole yhtään yhteistä säveltä toisen (eikä sen puoleen kolmannenkaan) kanssa, mikä aiheuttaa päänvaivaa äänenkuljetukseen. Sävellajituntuakaan ei ehdi syntymään, kun loikkaa äkikseltään lainatusta soinnusta plagaaliseen lopukkeeseen. Ylipäätään soinnut eivät tunnu noudattavan minkäänlaista logiikkaa jolla ne seuraavat toisiaan, paitsi tuo pohjasävelliike esittelee tendenssin pienenevään intervalliin. Tähän olisi hankalaa tehdä hyvä melodia.\nE: Se ensimmäinen sointu tuntuu siis olevan irrallaan.\n27.12.2011 16:29:42 (muokattu 27.12.2011 21:44:18)\nPeter Spiegelmann: Tähän vielä lisäisin, että ois halu käyttää erikoisempia sointuja kuten Cdim, Caug, Am7(b5) tai G7-9, mutta ne taitavat vaatia jazzahtavan laulumelodian.\nIhan perus II-V-I harmonisessa C-mollissa on Dm7b5 - G7b9 - Cmmaj7.\nDimisoinnun voi pistää melkein minkä tahansa kahden soinnun väliin.\nNelisormimangusti: Onhan tuo kieltämättä "omaperäinen". Pohjasävelliike on tritonus ja kvartti. Ensimmäisellä soinnulla ei ole yhtään yhteistä säveltä toisen (eikä sen puoleen kolmannenkaan) kanssa, mikä aiheuttaa päänvaivaa äänenkuljetukseen. Sävellajituntuakaan ei ehdi syntymään, kun loikkaa äkikseltään lainatusta soinnusta plagaaliseen lopukkeeseen. Ylipäätään soinnut eivät tunnu noudattavan minkäänlaista logiikkaa jolla ne seuraavat toisiaan, paitsi tuo pohjasävelliike esittelee tendenssin pienenevään intervalliin. Tähän olisi hankalaa tehdä hyvä melodia.\nNyt tajusin, piti kirjoittaa Vm eli esim. Em - D - A, jolloin kyseessä olisi A-Miksolydialainen moodi kait. Järkeä saisi varmaan käyttämällä Em7-D-A kiertoa?\n28.12.2011 12:05:26 (muokattu 28.12.2011 12:07:20)\nPeter Spiegelmann: Nyt tajusin, piti kirjoittaa Vm eli esim. Em - D - A, jolloin kyseessä olisi A-Miksolydialainen moodi kait.\nTs. Wicked Game. (eli voi olla "E-doorinenkin", WG:ssä varsinaisessa laulumelodiassa ei tosin taida tulla missään vaiheessa #6-astetta joka erottaisi sen luonnollisesta mollista)\nJärkeä saisi varmaan käyttämällä Em7-D-A kiertoa?\nSeiska ei ole välttämätön. Kuulostaa vähän enemmän ysäribrittipopilta sen kanssa, lisäksi vie "toonikamaisuutta" pois E-soinnulta ja korostaa D:n roolia ton sointukierron perusasteena (IIm7-I-V).\nKattelen aina joskus tästä: http://scales.runosydan.net/\nVaroituksen sanana että saattaa näyttää vääriäkin tietoja, se on vain pikainen omaan säveltämiseen apuvälineeksi väsätty. Saa käyttää vapaasti.\n22.01.2012 03:52:24 (muokattu 22.01.2012 03:53:00)\nIhan helvetin monenlaisia.\nKauan sitten jo huomasin, kun laitoin kerran 4-raituriin kasetin vahingossa väärinpäin, että: Jotkut toimii myös (toisinaan jopa paremmin) "lopusta alkuun" pohjalta. (Suht mystisempiä sävyjä sai, kun nauhoitti esim. hitaaseen biisin, bassokuviot takaperin. Ja kaikki tausta "aaa" ja "uuu" joikumiset.)


Smartmaterial3D Innovatefil TPU Hardness plus - AN-Cadsolutions Smartmaterial3D Innovatefil TPU Hardness plus - AN-Cadsolutions\nEtusivu / 3D-tulostusnauhat / Smartmaterials3D / Innovatefil / Smartmaterial3D Innovatefil TPU Hardness plus\nSmartmaterial3D Innovatefil TPU Hardness plus\nSmartmaterial3D Innovatefil TPU Hardness plus määrä\nOsastot: Innovatefil, Smartmaterials3D Avainsanat tuotteelle co-polyester, filament, filamentti, innovatefil, medical, smartmaterials, smartmaterials3d\nSmartmaterial3D Innovatefil TPU Hardness plus on termoplastinen polyuretaani, joka yhdistää kovuuden, kimmoisuuden ja mekaanisen lujuuden niin, että se säilyttää kaikki tämän elastomeerin edut, jotta voimme tehdä täysin jäykkiä osia.\n• Korkea kulumiskestävyys ja hankaus.\n• Vähentää iskua ja tärinää.\n• Korkea rasva-, öljy-, happi- ja otsonikestävyys.\n• Suuri hydrolyysivastus ja vakautettu UV-valossa.\n• Suuri vastustuskyky mikro-organismeilta.\nInnovatefil® TPU HARDNESS + toimitetaan vakuumipussissa, jossa on suuri estokerros kosteudelle, jotta filamentti ei pysty absorboimaan kosteutta. Ennen saostumista filamentti noudattaa tiukimpia laadunvalvontajärjestelmiä kuivaamalla raaka-aine, kunnes kosteuspitoisuus on alle 0,02%.\nKun tuote on purettu, suosittelemme säilyttämään sen kuivassa ja pimeässä ympäristössä. Jos materiaalia ei ylläpidetä sopivassa ympäristössä, materiaali voi absorboida jopa 0,5% ilmakehän kosteutta, tämä voi aiheuttaa tulostuksessa vesihöyryä, joka voi päätyä huonoon pintakäsittelyyn.\nKun tulostus on päättynyt, on suositeltavaa puhdistaa suutin, poistaa ylimääräinen materiaali. Jos useita materiaaleja käytössä, on suositeltavaa saada suuttimet jokaiselle materiaalille sekoittamisen välttämiseksi.\nTDS TPU HARDNESS+ Data


lahi-ita - Voima\nKristiina Koivunen 22.11.2012 09:08\nTavoite järjestää Suomessa kokous Lähi-idän ydinaseettomasta vyöhykkeestä ei onnistunut. Sen sijaan täällä yritetään järjestää kokous Lähi-idän joukkotuhoaseista. Saa nähdä onnistuuko sekään. Ne, joita asia eniten...\nKansainvälinen yhteisö vaikenee Qandilin pommituksista\nSystemaattinen valtioterrori, joka jatkuu Lähi-idässä ja Kurdistanissa, on lopetettava! Turkki ja Iran aloittivat yhteistuumin Etelä-Kurdistanin eli Pohjois-Irakin ilmapommitukset. Nämä systemaattiset hyökkäykset siviilikohteisiin ovat kestäneet kauan,...


Hae hotellit lähellä kohdetta: Bangkok laivastosairaala\nSuosittua juuri nyt kohteessa Bangkok Myydyin Ad Lib Bangkok 230/5 Sukhumvit Soi1, ( Nana - Nua ) Yhdistetty huone aamiaisella varattu 58 sekuntia sitten Ramada Plaza Bangkok Menam Riverside 2074 Charoenkrung Road, Watprayakrai, Bangkorlaem Plaza-sviitti - Twin/Double - Näköala joelle varattu 4 minuuttia, 2 sekuntia sitten Bangkok Palace Hotel City Square, 1091 /336 New Petchburi Road, Makkasan, Rachthavee Bangkok Superior varattu 6 minuuttia, 3 sekuntia sitten Ambassador Hotel Bangkok 171 Sukhumvit Rd., Soi 11, Wattana Superior parivuoteella tai kahdella vuoteella varattu 9 minuuttia, 27 sekuntia sitten Bangphlat Resort 2 Charansanitwong Rd. 77/1 Bangphlat District Standard varattu 9 minuuttia, 48 sekuntia sitten Viisi hyvää syytä valita Agoda! Yli 925 000 majapaikkaa maailmanlaajuisesti\nBangkok laivastosairaala on yksi Bangkok kaupungin tunnetuimmista nähtävyyksistä. Agoda.fi yksinomaisesti tarjoaa alhaisimmat hinnat hotelleissa lähellä suosittuja Sairaalat ja terveyskeskukset. Majoitus valikoima Bangkok laivastosairaala maamerkin lähellä vaihtelee suuresti ylellisisten hotellien ja kohtuuhintaisten majatalojen välillä. Agodan turvallinen nettivarauslomake on helppo ja nopea tapa varata hotelleja maamerkkien, kuten Bangkok laivastosairaala läheltä. Kätevien hakuvälineiden ja laajan tiedon avulla, Bangkok kaupungin hotellit on helppo hakea. Yli 150 000 hotellia ympäri maailmaa. Hotelli on helppo löytää agoda.fi sivustolta, läheltä kiinnostavia maanmerkkejä kuten Bangkok laivastosairaala.\nHotellit lähellä kohdetta Bangkok laivastosairaala lähin hotelli\nAntero, 0 27. lokakuuta 2016\nSuositut hotellit lähellä Bangkok laivastosairaala